2. Αθανάσιος Ν. Παπαθανασίου, Δρ Θεολογίας, Καθηγητής Λυκείου Ζεφυρίου Αττικής\n1.\tΧρήστος Βασιλόπουλος, Καθηγητής Θεολογικής Σχολής Πανεπιστημίου Θεσ/νίκης\n2.\tΓεώργιος Διλμπόης, Θεολόγος - συγγραφέας, πρ. Σχολικός Σύμβουλος\n3.\tΔημήτριος Κούκης, Θεολόγος, πρ. Σχολικός Σύμβουλος\nΑθανάσιος Θ. Νίκας, Σύμβουλος Π.Ι. († 5 -3-1999)\nΤο βιβλίο αυτό αφιερώνεται στη μνήμη του.\nΕικόνα του εξωφύλλου\nΈργο του ζωγράφου π. Σταμάτη Σκλήρη (1998)\n2.Εντολές και δόγματα. Συνταγές σκλαβιάς ή δρόμοι ελευθερίας\nΚΕΦΑΛΑΙΟ Α. ΠΡΟΫΠΟΘΕΣΕΙΣ ΤΗΣ ΗΘΙΚΗΣ ΖΩΗΣ\n3. Η ηθική συνείδηση.\n4. Τα κίνητρα των πράξεων στην ηθική ζωή.\n6. Οι εξτρεμιστές της ελευθερίας. Η περίπτωση των «δια Χριστόν σαλών».\nΚΕΦΑΛΑΙΟ Β. ΤΟ ΧΡΙΣΤΙΑΝΙΚΟ ΗΘΟΣ ΚΑΙ Η ΣΥΓΧΡΟΝΗ ΚΟΙΝΩΝΙΑ\n7. Το κοινωνικό πρόβλημα.\n8. Το όραμα της ειρήνης και η πραγματικότητα.\n9. Η βούληση του ανθρώπου για διάκριση και δύναμη.\nΚΕΦΑΛΑΙΟ Γ. Η ΒΙΟΛΟΓΙΚΗ ΛΙΑΣΤΑΣΗ ΣΤΗ ΖΩΗ ΤΟΥ ΑΝΘΡΩΠΟΥ\n10. Το ανθρώπινο σώμα.\n11. Τα δύο φύλα.\n12. Η οικογένεια.\nΚΕΦΑΛΑΙΟ Δ. ΣΥΝΕΙΔΗΣΙΑΚΑ ΠΡΟΒΛΗΜΑΤΑ ΣΤΗ ΖΩΗ ΤΟΥ ΧΡΙΣΤΙΑΝΟΥ\n13. Ο σεβασμός της ανθρώπινης ζωής.\n14. Βιοϊατρική και ηθική.\n15. Παραβίαση και περιφρόνηση της ανθρώπινης ζωής.\n16. Άρνηση και υποτίμηση της ανθρώπινης ζωής.\n17. Το πρόβλημα των ναρκωτικών.\nΚΕΦΑΛΑΙΟ Ε. Η ΧΡΙΣΤΙΑΝΙΚΗ ΗΘΙΚΗ ΚΑΙ Η ΣΥΓΧΡΟΝΗ ΤΕΧΝΟΛΟΓΙΑ\n18. Ορθοδοξία και τεχνολογία.\n19. Η Εκκλησία και το οικολογικό πρόβλημα.\n20. Η πληροφορική και τα Μέσα Ενημέρωσης των Πολιτών (Μ.Ε.Π).\nΚΕΦΑΛΑΙΟ ΣΤ. ΚΡΙΣΙΜΕΣ ΥΠΑΡΞΙΑΚΕΣ ΚΑΤΑΣΤΑΣΕΙΣ\n21. Άγχος, μοναξιά και περιθωριοποίηση.\n23. Ο άνθρωπος στις χαρές και στις λύπες της ζωής.\n24. Ο χριστιανός μπροστά στο θάνατο.\nΜέσα από μια πορεία αιώνων, η ζωή του λαού μας «μπολιάστηκε.από την πίστη της Εκκλησίας. Η νοοτροπία, οι ευαισθησίες, ο πολιτισμός, η παράδοσή του λαού μας μαρτυρούν για την καρποφορία αυτού του μπολιάσματος, που όμως εμείς δε συνειδητοποιούμε επειδή γεννιόμαστε μέσα σ' αυτή την παράδοση. Γι' αυτό και η σχέση μας με την Εκκλησία συχνά δεν είναι ξεκάθαρη, αλλά είναι θολή και ασυνείδητη, κάτι σαν μηχανικό, τυπικό και αυτονόητο έθιμο. Πολλοί δε γνωρίζουμε την πίστη μας ή την έχουμε νοθεύσει με στοιχεία από άλλες θρησκευτικές παραδόσεις ή με δεισιδαιμονίες. Έτσι, δυσκολευόμαστε να ξεκαθαρίσουμε τι από αυτά που δεχόμαστε ως διδασκαλία της Εκκλησίας είναι πράγματι διδασκαλία της.\nΖώντας μέσα σ' αυτή τη σύγχυση, γίνεται δύσκολη και η συνεννόηση περί του τι πραγματικά λέει η Εκκλησία για το «σωστό» και το «λάθος» της καθημερινής μας ζωής, όταν, δηλαδή, η συζήτηση έρχεται στην Ηθική της. Πολύ περισσότερο που τα λόγια δύσκολα μπορούν να ψηλαφίσουν ζητήματα ζωής.\nΈχοντας επίγνωση αυτών των δυσκολιών, οι συγγραφείς ανέλαβαν να συντάξουν τα μαθήματα αυτού του βιβλίου -το πρώτο μέρος (δ.ε. 1-12) ο Αθανάσιος Παπαθανασίου και το δεύτερο μέρος (δ.ε. 13-24) ο Μάριος Μπέγζος- σε συνεννόηση και συνεργασία, ώστε συνολικά το βιβλίο να αποτελεί κοινό έργο. Οι συγγραφείς δεν μπορούν να καυχηθούν ότι τελικά υπερνίκησαν τις δυσκολίες που προαναφέραμε. Προσπάθησαν, ωστόσο, να καταδείξουν, όσο γίνεται σαφέστερα, τα κριτήρια που διαθέτει η Εκκλησία για την πορεία του ανθρώπου στους σύγχρονους καιρούς. Την προσπάθεια αυτή συνεπικουρούν κείμενα που πλαισιώνουν τις διδακτικές ενότητες τα οποία προσφέρονται για συζήτηση στην αρχή του μαθήματος. Το όλο εγχείρημα θα μπορέσει τελικά να χαρακτηριστεί επιτυχές, αν οι σελίδες που ακολουθούν μπορέσουν να λειτουργήσουν ως αφορμές για πέρασμα από τα λόγια για τη ζωή στην ίδια τη ζωή, δηλαδή την Εκκλησία.\nΌσοι θα εργαστούν με βάση αυτό το βιβλίο (είτε διδάσκοντες είτε διδασκόμενοι) καλούνται να έχουν κατά νου, ως ένα είδος πνευματικής πυξίδας, τα παρακάτω εμπνευσμένα λόγια, τα οποία μπορούν να δώσουν και το στίγμα της εκκλησιαστικής παρουσίας μέσα στην τρίτη χιλιετία μετά Χριστόν: «Η Ορθοδοξία για μια ακόμη φορά αποκαλύπτεται... ως μια νικητήρια δύναμη, ως δύναμη αναγεννητική και καταφατική της ζωής, και όχι μονάχα ως καταφύγιο για τις κουρασμένες και αποθαρρημένες υπάρξεις. Η Ορθοδοξία δεν είναι το τέλος, αλλά η αρχή, η αρχή μιας αναζήτησης και μιας δημιουργίας, είναι μια 'νέα δημιουργία'» [π. Γεώργιος Φλωρόφσκυ].\nΟι λέξεις που σημειώνονται με αστερίσκο (*) εξηγούνται στο τέλος του βιβλίου. Στο τέλος του βιβλίου, επίσης, παρατίθεται ενδεικτική βιβλιογραφία.\n(Δ.Ε. 1 και 2)\nΕδώ θα δούμε πώς το πρώτο ερώτημα που θέτει η Εκκλησία\nδεν είναι για τις πράξεις, αλλά για την ύπαρξη τον ανθρώπου.\nΤο «τι πρέπει να κάνω», δηλαδή, δεν είναι ένα αυτόνομο\nερώτημα, αλλά εξαρτάται από το «τι ον είμαι».\nΣτην Ορθόδοξη λειτουργική ζωή η ηθικότητα δεν πηγάζει από μια δικανική* σχέση με το Θεό, αλλά από τη μεταμόρφωση και ανακαίνιση της κτίσεως και του ανθρώπου εν Χριστώ, ώστε κάθε ηθική επιταγή να γίνεται κατανοητή μόνον ως συνέπεια αυτής της μυστηριακής μεταμορφώσεως...\nΜ' αυτόν τον τρόπο η Εκκλησία δεν προσφέρει στον κόσμο ένα σύστημα ηθικών κανόνων, αλλά μια αγιασμένη κοινωνία, μια ζύμη που θα ζυμώσει τη δημιουργία όχι με την επιβολή των ηθικών προσταγών της, αλλά με την αγιαστική της παρουσία. Είναι μια παρουσία μαρτυρίας, που δε σφυρηλατεί δεσμά «δυσβάστακτα τοις άνθρώποις», για να τους σύρει δέσμιους στη σωτηρία, αλλά τους καλεί στην «ελευθερία των τέκνων του Θεού», σε μια κοινω- νία με το Θεό, που συνεπάγεται την ανακαίνιση του κόσμου.\nΙωάννης Ζηζιούλας (Μητροπολίτης Περγάμου), Η Κτίση ως Ευχαριστία, εκδ. Ακρίτας, Αθήνα 1992, σελ. 31-32.\nΣυζήτηση για τον Άνθρωπο\nΤο κείμενο που ακολουθεί είναι απόσπασμα από έργο του αγίου Ιωάννου του Χρυσοστόμου (περ. 347-407). Χρησιμοποιώντας παραστατικές εικόνες, συμβολισμούς και τολμηρές μεταφορές, ο I. Χρυσόστομος επιχειρεί να αποδώσει πώς η Εκκλησία κατανοεί τη σχέση ανθρώπου και Θεού και τη σάρκωση του δευτέρου. Είναι χαρακτηριστικό ότι με «αμαρτωλή» παρομοιάζει την ανθρώπινη φύση, που έχει εκπέσει στη φθορά, στην αλλοτρίωση και στο βασίλειο...\n(π. Σταμάτης Σκλήρης, "Ζευγάρι σε σοφίτες", 1994)\nτα χερουβείμ, δεν στέλνει τα σεραφείμ. Αλλά καταφθάνει αυτός ο ίδιος ο ερωτευμένος.\n-\tΔεν σε φύτεψα στον παράδεισο\n-\tΤου λέει, ναι.\n-\tΚαι πώς ξέπεσες από κει;\n-\tΉλθε και με πήρε ο διάβολος από τον παράδεισο.\n-\tΦυτεύτηκες στον παράδεισο και σε έβγαλε έξω. Να. Σε φυτεύω μέσα μου. Δεν τολμά να με πλησιάσει εμένα. Ο ποιμένας σε κρατάει κι ο λύκος δεν έρχεται πια.\n-\tΑλλά είμαι, λέει, αμαρτωλή και βρόμικη.\nα. Ο Θεός τον οποίο έχουν πολλοί άνθρωποι στο νου τους είναι ένας θεός δικαστής, τιμωρός. Πώς σκιαγραφεί όμως τον Θεό ο Χρυσόστομος εδώ;\nβ. Τι είδους είναι η σχέση Θεού και ανθρώπου, κατά τον Χρυσό- στομο; Προσέξτε ότι γίνεται λόγος για διάλογο, έρωτα, για- τρειά. Εντοπίστε ποια σημεία μιλούν για ένωση Θεού και αν- θρώπου και για μετοχή του δευτέρου στη ζωή του πρώτου.\nγ. Πώς κατανοείται ο άνθρωπος μέσα σ' αυτήν τη σχέση; Τι του προσφέρει αυτή η σχέση;\n1. Ο ΗΘΙΚΟΣ ΠΡΟΒΛΗΜΑΤΙΣΜΟΣ\nΗ ΧΡΙΣΤΙΑΝΙΚΗ ΘΕΩΡΗΣΗ ΤΗΣ ΗΘΙΚΗΣ\nΚαθημερινά και αδιάκοπα συμβαίνουν γύρω μας απειράριθμα γεγονότα που αποτελούν εκδηλώσεις φυσικών νόμων και ενστίκτων. Τέτοια μπορεί να είναι π.χ. ότι πέφτει βροχή, ότι τα μαλλιά μας\nμεγαλώνουν, ότι ένα ζώο τρώει, κτλ.. Αυτά τα γεγονότα πραγματοποιούνται μηχανικά και αναπόφευκτα, όταν συντρέξουν συγκεκριμένες προϋποθέσεις.\nΑνθρωπολογία (όπως δείχνει ετυμολογικά η ίδια η λέξη, ανθρωπολογία) σημαίνει: λόγος περί ανθρώπου, δηλαδή άποψη για το τι είδους ον είναι ο άνθρωπος.Κάθε ηθική βασίζεται σε (απορρέει\nαπό) κάποια ανθρωπολογία. Π.χ. αν κάποιος πιστεύει ότι οι μαύροι δεν είναι πραγματικά άνθρωποι (αυτή η αντίληψη δηλαδή είναι η ανθρωπολογία του), τότε δεν τους αναγνωρίζει ίσα δικαιώματα με τους λευκούς (αυτή είναι η ηθική του). Στην περίπτωση αυτή βλέπουμε ότι ρατσιστική ανθρωπολογία γεννά ρατσιστική ηθική.\nΠριν αναφερθούμε ειδικότερα στον Χριστιανισμό, χρειάζεται να επιχειρήσουμε ένα ξεκαθάρισμα. Πολύς κόσμος νομίζει ότι, για το Χριστιανισμό, ηθική είναι η υπακοή σε ορισμένους κανόνες (κυρίως απαγορεύσεις) που επιβάλλονται στον άνθρωπο ως προσταγές ενός θεού - δικαστή. Γι αυτό, για πολλούς ανθρώπους είναι ακατανόητοι αυτοί οι κανόνες, αφού φαίνεται σαν να μην έχουν άλλο λόγο ύπαρξης, παρά μόνο να αποτρέψουν τη θεία οργή! Στην ουσία τους όμως τα πράγματα δεν είναι έτσι. Το πώς είναι, θα το δούμε αμέσως στη συνέχεια.\nΗ στάση του Χριστιανισμού απέναντι στον ηθικό προβληματισμό προσδιορίζεται από την ανθρωπολογία του. Ας το δούμε αυτό μέσα από μερικά παραδείγματα.\nΟι πράξεις του ανθρώπου έχουν νόημα, στο μέτρο που υπάρχει μέλλον. Αυτό συμβαίνει όχι μόνο με τα όνειρα που κάνει κάποιος για τα χρόνια που περιμένει ότι θα έρθουν, αλλά, κατά βάθος, ακόμα και με τις καθημερινές, "πεζές" πράξεις μας• π.χ. το πρωί, πριν βγούμε από το σπίτι μας, έχει νόημα να χτενιστούμε,\nακριβώς επειδή προσδοκούμε ότι τις επόμενες στιγμές αφενός θα υπάρχουμε και αφετέρου κάποιοι θα μας δουν. Η ύπαρξη του ανθρώπου διψά να συνεχιστεί. Μέχρι πού μπορεί όμως να φτάσει η συνέχισή της;\nΤην ανθρώπινη ύπαρξη θα μπορούσαμε να την παρομοιάσουμε με μια συσκευή μπαταρίας. Χαρακτηριστικό της, δηλαδή, είναι ότι έχει μεν ζωή (το ηλεκτρικό φορτίο της μπαταρίας), αλλά πρόκειται για ζωή με ημερομηνία λήξης• κάποια στιγμή θα τελειώσει, δίχως να μπορεί από μόνη της\nνα ανανεωθεί - να επαναφορτιστεί. Τα πράγματα θα αλλάξουν όμως ριζικά αν η συσκευή αυτή συνδεθεί με παροχή ηλεκτρικού ρεύματος. Τότε θα αντλεί ανεξάντλητη ζωή από μιαν άλλη οντότητα (την ηλεκτρική γεννήτρια), η οποία δεν έχει απλώς ζωή, αλλά γεννά ζωή (ηλεκτρισμό)1 .\nΑν ως συσκευή μπαταρίας παρομοιάσουμε τον άνθρωπο, τότε ως γεννήτρια θα παρομοιάσουμε το Θεό. Η θεολογική γλώσσα χρησιμοποιεί δύο πολύ εύστοχους όρους. Αποκαλεί τον άνθρωπο κτιστό (δηλαδή ον δημιουργημένο, του οποίου η ύπαρξη οφείλεται σε κάποιον άλλον), και τον Θεό άκτιστο (δηλαδή ον που υπάρχει δίχως να οφείλει τον λόγο ύπαρξής του σε κανέναν και σε τίποτα). Αυτό που πρέπει να προσέξουμε, είναι ότι η σύνδεση - η σχέση με το Θεό - δεν είναι ζήτημα νομικό, δεν είναι ζήτημα πειθαρχίας ή απειθαρχίας σε κάποιες προσταγές, αλλά - πάνω απ' όλα - ζήτημα ζωής. Για την Εκκλησία, η δημιουργία σχέσης με το Θεό σημαίνει για τον άνθρωπο δυνατότητα να γίνει μέτοχος μιας ζωής δίχως λήξη. Γι' αυτό, άλλωστε, όπως έχουμε δει σε μαθήματα των προηγούμενων ετών, αυτό που οραματίζεται η Εκκλησία δεν είναι απλώς η αιώνια ύπαρξη του μισού ανθρώπου (δηλαδή της ψυχής) μετά τον ατομικό\n1 'Οπως, βεβαίως, είπαμε και στην αρχή του μαθήματος, και όπως θαυμάσια δείχνει το κείμενο του Χρυσοστόμου που βρίσκεται στην αρχή του μαθήματος, ο άνθρωπος είναι πρόσωπο κι όχι μηχάνη- μα ή άβουλο ον. Στη θέση του παρόντος παραδείγματος θα μπορούσαμε να μιλήσουμε για το πως ο άνθρωπος χάνει βαθμιαία τη θερμότητά του και χρειάζεται να πάρει καινούργια από τον ήλιο, ή πως χάνει τον αέρα των πνευμόνων του και χρειάζεται να τροφοδοτηθεί από την ατμόσφαιρα.\nτου θάνατο, αλλά η τελική και κυριολεκτική κατάργηση της φθοράς και του θανάτου στον άνθρωπο και σ' ολόκληρο το σύμπαν, μετά τα Έσχατα και την ψυχοσωματική ανάσταση του ανθρώπου.\nΟύτε ο Θεός ούτε ο άνθρωπος είναι παθητικά όντα, αφηρημένες δυνάμεις ή αδρανείς υπάρξεις. Αντιθέτως, έχουν προσωπικότητα, επιθυμούν, ενεργούν κ.λπ. Η μεταξύ τους σχέση, λοιπόν, δεν επιτυγχάνεται αυτόματα, αλλά μπορεί να περάσει τις περιπέτειες που διέρχεται κάθε σχέση μεταξύ ζωντανών προσώπων: Ο Θεός αδιάκοπα ανοίγεται πρός τον άνθρωπο, τον πλησιάζει, τον προσκαλεί. Ο άνθρωπος έχει τη δυνατότητα να δεχτεί τον Θεό στη ζωή του ή να τον απορρίψει, να ανοιχτεί σ' αυτόν με εμπιστοσύνη ή να μείνει κλεισμένος στα ανθρώπινα δεδομένα. Καθένα από αυτά τα ενδεχόμενα έχει αντίστοιχα τις συνέπειες που προσπαθήσαμε να δείξουμε με το παράδειγμα της μπαταρίας.\nΗ ζωή χωρίς λήξη,λοιπόν, για την οποία μιλά η Εκκλησία, δεν σημαίνει απλώς μια αιώνια παράταση της ανθρώπινης ζωής όπως αυτή υπάρχει σήμερα (μαζί, δηλαδή, με τον πόνο, το κακό, τον εγωισμό, την αδικία, τη φθορά), αλλά ριζική αναμόρφωσή της, ποιοτική αναβάθμισή της. Η σχέση με τον Θεό είναι η πραγματική ζωή, διότι είναι άνοιγμα προς τον άλλον, αγάπη, ξεπέρασμα του εγωκεντρισμού*. Και είναι χωρίς λήξη, διότι στα έσχατα θα καταργηθεί το κακό σε κάθε του μορφή• είτε ως βιολογικός θάνατος που θέτει ημερομηνία λήξης στην ανθρώπινη ύπαρξη είτε ως εγωισμός που θέτει ημερομηνία λήξης στις ανθρώπινες σχέσεις. Δεν είναι τυχαίο ότι το Ευαγγέλιο παριστάνει τα Έσχατα και τη Βασιλεία του Θεού σαν γλέντι γάμων, σαν μια γιορτινή συνάντηση, δίχως λήξη και δίχως πλήξη! (Αποκάλ. 19: 6-9,21: 21-3).\n*Στο επόμενο μάθημα θα δούμε ειδικότερα τί σημαίνει για τον άνθρωπο το γεγονός ότι ο Θεός είναι Αγία Τριάδα.\nΕπιγραμματικά, το όραμα της Εκκλησίας μπορούμε να το διατυπώσουμε ως εξής:\nΜε την Ανάσταση Του νίκησε το θάνατο. Το ανθρώπινο σώμα Του εγέρθηκε υλικό, αλλά "αναβαθμισμένο": είναι πλέον άφθαρτο. Για το σώμα αυτό, ο θάνατος έχει καταργηθεί\nΗ αναστημένη ανθρώπινη φύση Του λειτουργεί στη συνέχεια, μέσα στην ιστορία, σαν "μαγιά". Γίνεται τροφή και φάρμακο θεία ευχαριστία), για να μπολιάσει και να ανακαινίσει σιγά σιγά την δημιουργία.\nΖωή κι όχι\nΑς επανέλθουμε στο παράδειγμά μας, για να θέσουμε ένα τελευταίο ερώτημα. Με την ύπαρξη μιας συσκευής σχετίζονται διάφορα "πρέπει" (π.χ. ότι η συσκευή πρέπει να είναι καθαρή, να είναι καλοβαμμένη κ.ο.κ.). Τι νόημα έχουν όμως αυτά τα "πρέπει", αν η μπαταρία\nτης συσκευής πρόκειται να νεκρωθεί οριστικά και αμετάκλητα σε δύο λεπτά; Νόημα μπορεί να έχουν μόνο αν αντιμετωπιστεί το θεμελιώδες θέμα της ύπαρξης που προαναφέραμε. Δεν είναι δηλαδή απόλυτα, αλλά σχετικά, αφού τελούν σε σχέση, σε συνάρτηση με το μείζον αυτό θέμα. Αν, αντιθέτως, αυτά τα "πρέπει" απολυτοποιηθούν και αυτονομηθούν, τότε η τήρησή τους - ακόμη κι αν γίνεται με τις αγαθότερες προθέσεις - αφήνει ανενόχλητη την κυριαρχία του θανάτου πάνω στη ζωή- δεν προσφέρουν καμιά δυνατότητα αλλαγής της ίδιας της ύπαρξης, παρά μόνο φτιασιδώνουν την επιφάνειά της. Με μια τέτοια στάση η Εκκλησία διαφωνεί. Ο Χριστός δεν ήρθε στο θνητό ανθρώπινο γένος απλώς για να το καλλωπίσει πριν τη λήξη του (κάτι αντίστοιχο κάνουν όσοι αυτονομούν τα επιμέρους "πρέπει"), αλλά για να καταργήσει τη λήξη του!\n1. Αυτός που φοβάται τον θάνατο, είναι δούλος και υφίσταται τα πάντα προκειμένου να μην πεθάνει... Εκείνος όμως που δε φοβάται το θάνατο, δεν φοβάται κανέναν, δεν τρέμει κανέναν. Είναι ανώτερος απ' όλους και πιο ελεύθερος απ' όλους.\nΙωάννης Χρυσόστομος, PG 63,41\n2. Η θεότητα δεν είναι απλώς μια πραγματικότητα ή μια δύναμη από την οποία εξαρτάται το παν, μήτε είναι πολύ περισσότερο μια δύναμη που καταδυναστεύει τον κόσμο και τη ζωή - πράγμα που επισημαίνεται σε πάμπολλες θρησκευτικές και φιλοσοφικές δοξασίες -, αλλά η πηγή τού είναι, της ζωής και κάθε εξέλιξης, όπου μετέχει η κτίση. Με τη μετοχή τούτη η κτίση γίνεται πραγματικότητα. Εδώ λοιπόν δεν πρόκειται απλώς για εξάρτηση, αλλά για μια σχέση, όπου το κυρίαρχο στοιχείο είναι η μετοχή και ο πλουτισμός της κτίσης από την αδαπάνητη θεότητα.\nΝίκος Ματσούκας. Δογματική και Συμβολική Θεολογία, εκδ. Πουρναρά. τ.Β'. Θεσσαλονίκη 1985, σελ. 47\n1.\tΦέρτε συγκεκριμένα παραδείγματα για το ότι κάθε ανθρωπολογία "γεννά" αντίστοιχη ηθική.\n2.\tΠού στηρίζεται η αφοβία θανάτου, για την οποία κάνει λόγο ο I. Χρυσόστομος στο κείμενο που παρατίθεται στο τέλος του μαθήματος; Λάβετε υπόψη σας και το δεύτερο κείμενο.\n2. ΕΝΤΟΛΕΣ ΚΑΙ ΔΟΓΜΑΤΑ.\nΣΥΝΤΑΓΕΣ ΣΚΛΑΒΙΑΣ Ή ΔΡΟΜΟΙ ΕΛΕΥΘΕΡΙΑΣ;\nΑντίθετα προς τις κοινωνίες που οργανώνουν τα διάφορα "πρέπει" σε κώδικα, σε σύστημα ηθικής, σκοπός της Εκκλησίας δεν είναι να προσφέρει ένα σύστημα ηθικής, δηλαδή λεπτομερείς καταλόγους καλών και κακών\nπράξεων ή κανόνες καλής συμπεριφοράς. Αυτό που προσφέρει είναι η δυνατότητα μιας νέας ζωής, που προκύπτει, όπως είπαμε παραπάνω, από τη δημιουργία σχέσης με το Θεό. Όπως θα δούμε ειδικότερα σε επόμενα μαθήματα, η Εκκλησία προτείνει στον άνθρωπο τον τρόπο ζωής της, για να αποφασίσει ο ίδιος ελεύθερα αν θα τον επιλέξει. Τον τρόπο ζωής της η Εκκλησία τον έχει καταγράψει σε σύντομες διατυπώσεις που ονομάζονται δόγματα. Ο πολύς κόσμος έχει την εντύπωση πως δόγμα είναι ένα αφηρημένο, εγκεφαλικό κι άσχετο προς την καθημερινή ζωή αξίωμα, που ο άνθρωπος πρέπει να το δεχτεί σαν ιδεολογία. Στην παράδοση της Εκκλησίας, όμως, δόγμα είναι η καταγραφή αληθειών που της έχουν αποκαλυφθεί και, ταυτόχρονα, η συμπύκνωση ενός τρόπου ζωής. Οι δογματικοί ορισμοί, δηλαδή, είναι καταγραφή της αποκεκαλυμμένης αλήθειας, την οποία η Εκκλησία ήδη τη ζει και προ της καταγραφής της. Όταν η Εκκλησία αποφαίνεται δογματικώς, μαρτυρεί γι' αυτό που τη δομεί και τη ζωοποιεί.\nΤι σημαίνει π.χ. για τον άνθρωπο το Τριαδικό δόγμα; Αν είναι κάτι που ο πιστός καλείται να το δεχτεί απλώς λεκτικά ή εγκεφαλικά, τότε δεν φαίνεται ότι θα άλλαζε κάτι στη ζωή του ανθρώπου, αν τη θέση αυτού του δόγματος την έπαιρνε λ.χ. η αποδοχή ενός μονοπρόσωπου θεού. Αν δούμε, όμως, το δόγμα ως διατύπωση της εκκλησιαστικής εμπειρίας και ως μοντέλο τρόπου ζωής, θα βλέπαμε το εξής: Ο Θεός του Χριστιανισμού είναι Τριάδα, τρία Πρόσωπα ισότιμα μεταξύ τους, και το καθένα μοναδικό κι ανεπανάληπτο. Ο Θεός του Χριστιανισμού δεν είναι μια μοναχική ύπαρξη είναι μια αγαπητική συντροφιά αδιάκοπη και άφθαρτη. Καλώντας, λοιπόν, η Εκκλησία τον άνθρωπο να δημιουργήσει σχέση με το Θεό, τον καλεί να γίνει κοινωνός του τρόπου ζωής του Θεού. Να βιώσει, δηλαδή, ως καθημερινό τρόπο ζωής την αγάπη,\nΣτην Ορθόδοξη παράδοση, την Αγία Τριάδα την εικονίζει η σκηνή της φιλοξενίας που πρόσφερε ο Αβραάμ σε τρεις ξένους, τρεις αγγέλους (Γεν 18:1-15). Η ομοιότητα των τριών αγγέλων δηλώνει την κοινή ουσία, ενώ η διαφορά στην ένδυση και τη στάση του σώματος δηλώνει τη διάκριση των Υποστάσεων. (Εικόνα του 15ου αιώνα).\nτην ισότητα, τη μοναδικότητα του καθενός και τη συνύπαρξη όλων. Ο Χριστιανός που σοβαρολογεί για την πίστη του σε Θεό Τριαδικό, δεν μπορεί να εγκολπωθεί ούτε τον ατομικισμό, ούτε και τη μαζοποίηση του ανθρώπου, των κοινωνιών και των πολιτευμάτων του.\nΜέσα σ' αυτό το πλαίσιο πρέπει να κατανοούνται και οι εντολές του Θεού που βρίσκονται στην Αγία Γραφή, καθώς και οι διάφοροι κανόνες της Εκκλησίας. Για να προσεγγίσουμε τη φυσιογνωμία και τη λειτουργία τους δε θα πρέπει να χρησιμοποιούμε δικανική* ορολογία, αλλά μάλλον ιατρική. Οι εντολές, δηλαδή, δεν είναι ποινικοί νόμοι που αν παραβιαστούν θα επιβληθεί κάποια ποινή από κάποιον θεό δικαστή, αλλά μάλλον ιατρικές οδηγίες, όπως π.χ. η οδηγία ότι ο οργανισμός του ανθρώπου χρειάζεται νερό. Από κει και πέρα αρχίζει η προσωπική ευθύνη του καθενός. Αν κάποιος δεν προστρέξει στην πηγή, τα αποθέματα νερού στο σώμα του θα εξαντληθούν και θα πάθει αφυδάτωση. Η παραμέληση, δηλαδή, της ιατρικής αυτής οδηγίας οδηγεί σε κάποιο κακό,το κακό αυτό όμως είναι η συνέπεια μιας προσωπικής επιλογής - όχι ποινή την οποία επιβάλλει ο γιατρός ούτε, βεβαίως, η ίδια η πηγή! Όλες οι εντολές, δηλαδή, αφορούν την ύπαρξη του ανθρώπου και τους τρόπους σύνδεσής της με την πηγή της ζωής, δηλαδή το Θεό. Όσον αφορά τους περιορισμούς που φαίνεται να εμπεριέχουν, θα μπορούσαν να παρομοιαστούν και με τους περιορισμούς που οι αθλητές θέτουν στη ζωή τους προκειμένου να διατηρήσουν και να βελτιώσουν τη φυσική τους κατάσταση. Στην ουσία,δηλαδή, πρόκειται για ασφαλιστικές δικλείδες, που εξασφαλίζουν στον άνθρωπο την ελευθερία από τις δυνάμεις της φθοράς, του ατομικισμού και του θανάτου που καραδοκούν να τον δουλώσουν.\nΣτην παράδοση της Εκκλησίας, εκείνος που αγωνίζεται σ' αυτήν την κατεύθυνση ονομάζεται Πνευματικός άνθρωπος. Ο όρος αυτός έχει παρεξηγηθεί. Συνήθως νομίζεται ότι πνευματικός\nείναι εκείνος που ασχολείται με μη υλικά ζητήματα ή που έχει κατορθώσει να ζει σαν να μην έχει σώμα. Εδώ όμως υποκρύπτεται μια πολύ επικίνδυνη άποψη, ότι το σώμα είναι κάτι κακό κι αμαρτωλό, φυλακή του πνεύματος. Το ότι η άποψη αυτή δεν είναι αληθινά χριστιανική, θα φανεί σε ένα από τα επόμενα μαθήματα. Εδώ θα επισημάνουμε μόνο το εκκλησιαστικό νόημα του όρου Πνευματικός. Ο όρος, λοιπόν, αυτός, στο εκκλησιαστικό λεξιλόγιο, δεν προέρχεται από το ανθρώπινο πνεύμα, αλλά από το Άγιο Πνεύμα, το τρίτο Πρόσωπο της Αγίας Τριάδας. Πνευματικός, δηλαδή, δεν είναι εκείνος που δίνει έμφαση μόνο στο "μισό" εαυτό του (το πνεύμα) και καταφρονεί τον άλλο "μισό" (το σώμα), αλλά εκείνος του οποίου ολόκληρη η ύπαρξη (ψυχή και σώμα, σκέψη και βούληση, επιθυμία και πράξη) διαποτίζεται από την παρουσία του Αγίου Πνεύματος και απ' αυτό ενισχύεται στον αγώνα του. Όπως σε κάθε τι στην Εκκλησία, έτσι κι εδώ ο Θεός δε δρα αυθαίρετα, ερήμην του ανθρώπου: από τον άνθρωπο εξαρτάται το άνοιγμα της ύπαρξής του στη δράση του Αγίου Πνεύματος, όπως το άνοιγμα των ρουθουνιών μας στον ατμοσφαιρικό αέρα, προκειμένου αυτός να μπει και να δράσει στα πνευμόνια μας. Αυτό επιτυγχάνεται με τα Μυστήρια.\nΤα Μυστήρια της Εκκλησίας είναι δρόμοι βίωσης της παρουσίας του Θεού εδώ και τώρα, και πρόγευση της οριστικής παρουσίας του και της\nΧριστουγεννιάτικη σύναξη Ορθόδοξων Εσκιμώων στον ναό του Αγίου Νικολάου στο Κουέθλουκ της Αλάσκας. Οι Εσκιμώοι γνώρισαν την Ορθοδοξία από τους Ρώσους τον 18ο αι. και μπόλιασαν μ' αυτήν τις δικές τους παραδόσεις.\nανακαίνισης του σύμπαντος που θα πραγματοποιηθεί στα Έσχατα. Με τη συμμετοχή στα Μυστήρια η συνάντηση του ανθρώπου και της κτίσης με τον Θεό είναι πραγματική κι όχι συμβολική ή συναισθηματική. Π.χ. στη θεία Ευχαριστία ο άνθρωπος έχει αληθινά τη δυνατότητα να φάει και να πιει την αναστημένη σάρκα και το αίμα του Χριστού. Κάθε άνθρωπος ενώνεται με τον Χριστό, αλλά και με όλους τους ανθρώπους που τρέφονται μ' αυτό το κοινό φάρμακο, τη θεία Κοινωνία, που είναι φάρμακο αθανασίας. Έτσι, ο άνθρωπος αφενός εμβολιάζεται με το φάρμακο που θα νικήσει τη φθορά και δε θα επιτρέψει στον θάνατο να είναι αυτός η τελική κατάληξη του ανθρώπου, και αφετέρου βιώνει ένα νέο τρόπο ζωής, κοινωνικό με την ουσιαστική έννοια της λέξης. Το κορυφαίο αυτό μυστήριο αποτελεί ένα κοινό τραπέζι, ένα συντροφικό γεύμα. Η άλλη ονομασία του, θεία Κοινωνία, δείχνει πως πρόκειται για υπόδειγμα ενός ήθους συνύπαρξης των ανθρώπων, πέρα από φύλο, φυλή, κοινωνική τάξη, ηλικία.\nΌποιος ... δεν έχει το Πνεύμα, δεν παραδέχεται τα δώρα που φανερώνει το Πνεύμα του Θεού, αφού για εκείνον όλα αυτά είναι μωρία. Και δεν μπορεί να καταλάβει, γιατί αυτά τα πράγματα κατανοούνται μόνο με τη βοήθεια του Πνεύματος.\n2."Και οι εντολές ακόμα, δεν ξεριζώνουν την αμαρτία - αυτό έχει κατορθωθεί μόνο με τον Σταυρό - αλλά διαφυλάσσουν τους όρους της ελευθερίας που μας δόθηκε".\nΜάρκος Ερημίτης, PG 65,992.\n1.\t(Απαντήστε βάσει του κειμένου του Μάρκου του ερημίτη). Αν δεν υπήρχε ο Σταυρός (δηλαδή το όλο έργο του Χριστού), τι νόημα θα είχαν οι εντολές;\n2.\tΒρείτε το νόημα του όρου "δογματισμός", όπως τον χρησιμοποιούμε καθημερινά. Βρίσκετε να έχει σχέση με αυτό που ονομάζει "δόγματα" η Εκκλησία;


Φθηνές πτήσεις από Αρμιτσάρ στη Skyscanner\nΠτήσεις από Αρμιτσάρ\nΕννοούσατε πτήσεις για Αρμιτσάρ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Αρμιτσάρ κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Αρμιτσάρ για κάθε προορισμό.\nΟι πιο φτηνές πτήσεις για Ελλάδα από Αρμιτσάρ\nΑρμιτσάρ για Μύκονος από 482 €\nΑρμιτσάρ για Θεσσαλονίκη από 415 €\nΑρμιτσάρ για Αθήνα από 263 €\nΑεροδρόμια κοντά σε Αρμιτσάρ\n0 χλμ από Αρμιτσάρ\n413 χλμ από Αρμιτσάρ\n97 χλμ από Αρμιτσάρ\n98 χλμ από Αρμιτσάρ\n110 χλμ από Αρμιτσάρ\n135 χλμ από Αρμιτσάρ\nΠοιοι ταξιδεύουν από Αρμιτσάρ\nΑρμιτσάρ οδηγός πόλης


Το... τσίτωμα του Μαρτίνς ενόψει Ξάνθης! - ΠΟΔΟΣΦΑΙΡΟ - REDKING\nΤο... τσίτωμα του Μαρτίνς ενόψει Ξάνθης!\nΠαρασκευή, 7 Δεκεμβρίου 2018 - 00:00\nΔεν έχουν μείνει και πολλές ημέρες μέχρι το ματς του Ολυμπιακού με την Ξάνθη, εκτός έδρας, για το πρωτάθλημα. Μόλις δύο 24ωρα απομένουν για την αναμέτρηση των «ερυθρόλευκων» και ο προπονητής Πέδρο Μαρτίνς, έχει αρχίσει να... τσιτώνει τους παίκτες του τελευταία στο Ρέντη.\nΣε καμία περίπτωση ο Πορτογάλος τεχνικός δεν θέλει να αφήσει τους ποδοσφαιριστές του να χαλαρώσου ενόψει του εκτός έδρας παιχνιδιού με τους Ακρίτες, καθώς γνωρίζει ότι είναι δυνατό παιχνίδι και θέλει να τους έχει σε εγρήγορση προκειμένου να κατακτήσει η ομάδα την τρίτη της σερί νίκη στο πρωτάθλημα.\nΗ ένταση των προπονήσεων έχει ανέβει και σίγουρα την Παρασκευή θα ανέβει ακόμη περισσότερο, αφού πλησιάζει η ημέρα του ματς στην Ξάνθη.\nΆλλωστε το ματς με την Ξάνθη δεν έχει να κάνει μόνο με το πρωτάθλημα, αλλά θα είναι και ένα καλό παιχνίδι για να παραμείνει η ψυχολογία των «ερυθρόλευκων» στα ύψη μετά τις νίκες με Ατρόμητο, Παναιτωλικό και την καλή εμφάνιση στην Ισπανία απέναντι στην Μπέτις.\nΓια αυτό και ο αγώνας του Ολυμπιακού με την Ξάνθη έχει πολλές σημασίες και υπάρχουν αρκετά κίνητρα ώστε να κατακτήσει τους τρεις βαθμούς και να συνεχίσει έτσι όπως πρέπει τις αγωνιστικές του υποχρεώσεις.


Να τριτώσει τις… τεσσάρες! - Onsports.gr\nΜαρία Μοσχονά 05 Μαρτίου 2011, 10:32\nΝα τριτώσει τις… τεσσάρες!\nΤο τρίτο σερί εντός έδρας τρίποντο με ανάλογο σκορ θέλει ο ΠΑΟ Ρουφ αυτή τη φορά απέναντι στον Αίαντα Σαλαμίνας!\nΟκτώ γκολ ενεργητικό και μόλις δύο παθητικό έχει ο ΠΑΟ Ρουφ στις τελευταίες δύο αναμετρήσεις στο σπίτι του! Συγκεκριμένα έχει «φιλοδωρήσει» με τέσσερα τέρματα τον ΑΟ Χανιά (4-2) και με άλλα τόσα τον Πανηλειακό (4-0)! Σίγουρα στην αθηναϊκή ομάδα ένα τέτοιο επίτευγμα θα ήθελαν να… τριτώσει, αφού άλλωστε θέλουν άνετη νίκη για να μην μπλέξουν σε περιπέτειες με την παραμονή τους!\nΤο θετικό για τον Μίλτο Γκόφα είναι πως -εκτός από το γεγονός ότι στα τελευταία εντός έδρας παιχνίδια οι «ερυθρόλευκοι» βρίσκουν με σχετική άνεση το δρόμο προς τα δίχτυα- έχει στη διάθεσή του όλους τους παίκτες του, αφού δεν αντιμετωπίζει αγωνιστικά προβλήματα.


Harmonia Philosophica: Γάμοι από συνοικέσιο ή από αγάπη; Ένα όχι τόσο εύκολο ερώτημα...\nΓάμοι από συνοικέσιο ή από αγάπη; Ένα όχι τόσο εύκολο ερώτημα...\n- Παντρεύτηκες από αγάπη;\n- Φυσικά! Τι ανόητη ερώτηση!\nΕίναι όντως τόσο ανόητη;\nΕνώ στην κοινωνία μας και σε κάθε άλλη προοδευμένη κοινωνία ο γάμος από αγάπη είναι το φυσιολογικό, υπάρχουν ακόμα κάποιες κοινωνίες (Ινδία, Σ. Αραβία κλπ) όπου γίνονται πολλοί γάμοι από συνοικέσιο. Το θέμα είναι αν και κατά πόσο οι γάμοι από συνοικέσιο είναι απαράδεκτοι ή όχι και αν είναι πιο επιτυχημένοι ή λιγότερο επιτυχημένοι από τους γάμους από αγάπη. Συναισθηματισμοί και κραυγές του τύπου "Δεν είμαστε στο Μεσαίωνα" δεν χωρούν σε αυτή τη συζήτηση. Όποιος λόγω δουλειάς έχει έστω και την ελάχιστη επαφή με χώρες όπου το συνοικέσιο είναι κάτι το φυσιολογικό μπορεί να πιστοποιήσει πως υπάρχουν επιτυχημένοι γάμοι και από συνοικέσιο. Άσε που ελάχιστοι μπορούν να πουν με βεβαιότητα πως οι παππούδες του ή οι προπαππούδες του δεν είχαν παντρευτεί με συνοικέσιο.\nΣχετική συζήτηση στο Quora μπορεί κανείς να δει εδώ. Εκεί περιέχεται και αναφορά σε μια έρευνα που αναφέρει πως ενώ πολλοί γάμοι από αγάπη σταδιακά αποτυγχάνουν, η αγάπη στους γάμους από συνοικέσιο χτίζεται και αυξανεται με την πάροδο του χρόνου. Δεν ασπάζομαι την έρευνα, απλά την αναφέρω για τροφή για συζήτηση. Σίγουρα αν λάβει κανείς υπόψην του τις αυξανόμενες τάσεις διαζυγίων στους γάμους από αγάπη, το ερώτημα είναι πιο επίκαιρο και δύσκολο από όσο θα θέλαμε να παραδεχθούμε.\nΤο θρησκειολογικό ερώτημα έρχεται τώρα στο Χριστιανισμό: Τι θα επιλέξει ο πιστός; Αν θέλει κανείς να είναι αντικειμενικός, θα πρέπει να αναγνωρίσει πως ο χριστιανισμός σε αυτό το θέμα προκρίνει το γάμο από αληθινή αγάπη. Ο Χριστιανισμός ευνοεί την αγάπη χωρίς όρους και προϋποθέσεις και είναι εναντίον σε κάθε προσπάθεια εκλογίκευσης της έλξης μεταξύ δύο ανθρώπων. Από την άλλη η πιο σωστή ορθολογική άποψη είναι αυτή που θέλει την επιλογή των ζευγαριών μετά τη λογική ανάλυση όλων των παραμέτρων με στόχο την εύρεση της βέλτιστης "λύσης" (match) - ήτοι το συνοικέσιο.\nΔύσκολα ερωτήματα με δύσκολες απαντήσεις.\nΚαι όπως σε όλα τα προβλήματα ανθρωπίνων σχέσεων, δεν υπάρχει προφανής λύση...\nΨάξε βαθιά μέσα σου...\nΠοιος είναι ορθολογιστής σε αυτό το θέμα; (συνοικέσιο)\nΠοιος είναι παράλογος; (γάμος από αγάπη)\n► Tags: αγάπη, άντρας-γυναίκα, γάμος, Ινδία, κοινωνία, παράλογο, συναισθήματα


ΕΒΔΟΜΑΔΑ 22/11/2021 – 28/11/2021 - Zwdiakos\nΕΒΔΟΜΑΔΑ 22/11/2021 – 28/11/2021\nBy Κλειώ Αποστόλου 20/11/2021 09/11/2021\nΟι όψεις της εβδομάδας: Ερμής στον Τοξότη, Ήλιος στον Τοξότη\nΜε τον Ερμή στον Τοξότη θα οργανώσετε με ενθουσιασμό τα μελλοντικά σας σχέδια. Θα ξεκινήσετε σπουδές ή θα παρακολουθήσετε σεμινάρια για να αποκτήσετε περισσότερα εφόδια και θα μαζέψετε πληροφορίες για θέματα που σας ενδιαφέρουν. Θα συζητήσετε με κάποιους φίλους ή με τον σύντροφό σας το ενδεχόμενο να κάνετε ένα ταξίδι στο εξωτερικό.\nΘα τακτοποιήσετε γραφειοκρατικά και οικονομικά θέματα, θα σκεφτείτε τρόπους να αξιοποιήσετε την ακίνητη περιουσία σας ή θα σχεδιάσετε την έναρξη μιας επένδυσης. Ο Ερμής στον Τοξότη ευνοεί τις συναλλαγές, τη ρύθμιση οφειλών και την εύρεση κεφαλαίων για νέες δραστηριότητες αλλά θα πρέπει να αποφύγετε τις επιπόλαιες αποφάσεις.\nΜε τον Ερμή απέναντι από το ζώδιό σας θα είστε εξωστρεφείς και χαρούμενοι. Η άνεση στην επικοινωνία θα βοηθήσει να κάνετε νέες γνωριμίες, να λύσετε διαφωνίες με τα αγαπημένα σας πρόσωπα ή με συνεργάτες. Τα φλερτ θα είναι έντονα και θα είναι δύσκολο να αντισταθούν στην αμεσότητα με την οποία θα προσεγγίζετε αυτούς που σας αρέσουν.\nΘα έχετε πολλή όρεξη για δουλειά, θα αναλάβετε πρωτοβουλίες για να λύσετε ορισμένες εκκρεμότητες και θα έχετε ωραίες ιδέες για το πώς θα επεκταθείτε ή για το πώς θα αρχίσετε μια ενδιαφέρουσα δραστηριότητα. Ο Ερμής στον Τοξότη σας δίνει αισιοδοξία και ίσως αναλάβετε περισσότερες ευθύνες από όσες αντέχετε, φορτώνοντας το πρόγραμμά σας.\nΜε τον Ερμή στον Τοξότη θα σας απασχολεί κυρίως πώς θα περνάτε ευχάριστα με τις παρέες, με τα παιδιά και με τον σύντροφό σας. Ένα φλερτ θα εξελιχθεί σε σχέση για τους αδέσμευτους αλλά λόγω ενθουσιασμού ίσως δώσετε μεγάλες υποσχέσεις. Θα έχετε τον τρόπο να περάσετε τα μηνύματά σας ήρεμα και θα ξεπερνάτε εύκολα τις διαφωνίες.\nΜε τον Ερμή στον Τοξότη θα συζητήσετε διάφορα οικογενειακά θέματα και θα πάρετε αποφάσεις για μια αγοραπωλησία, μια μετακόμιση ή την ενοικίαση ενός σπιτιού. Η συγκατοίκηση με τον σύντροφό σας θα τεθεί σαν μελλοντικό σχέδιο μαζί με την πιθανότητα να αλλάξετε τόπο διαμονής αλλά τόσο σημαντικές αποφάσεις χρειάζονται πολλή σκέψη.\nΜε τον Ερμή στον Τοξότη θα είστε πολύ ομιλητικοί, υπερβολικοί στις αντιδράσεις, οι επαφές με τους ανθρώπους γύρω σας θα είναι ουσιαστικές και ενδιαφέρουσες. Τα ταξίδια, οι σπουδές και οι δημόσιες σχέσεις ευνοούνται και μπορεί να κλείσετε καλές συμφωνίες με συνεργάτες. Θα κάνετε πολλές συναντήσεις με φίλους αλλά και νέες ευχάριστες γνωριμίες.\nΟι περισσότερες συζητήσεις και επαφές αυτό το διάστημα θα αφορούν στο πώς θα επεκτείνετε τις επαγγελματικές σας δραστηριότητες και με ποιον τρόπο θα αυξήσετε το εισόδημά σας. Ο Ερμής στον Τοξότη φέρνει ευκαιρίες για οικονομικά ανοίγματα. Θα λάβετε ευχάριστες ειδήσεις για μια νομική υπόθεση ή θα αγοράσετε κάτι από το εξωτερικό.\nΜε τον Ερμή στο ζώδιό σας θα είστε εξωστρεφείς, ανοιχτόμυαλοι και έτοιμοι να δοκιμάσετε νέες εμπειρίες. Θα μοιράζεστε πρόθυμα τις σκέψεις και τις ιδέες σας, θα έχετε ευκαιρίες να συμμετέχετε σε εκδηλώσεις, θα βρίσκεστε συχνά με παρέες και θα γνωρίσετε πολύ κόσμο. Ίσως προγραμματίσετε ένα ταξιδάκι στο εξωτερικό.\nΘα φτιάξει αρκετά η διάθεσή σας γιατί ο Ερμής στον Τοξότη βοηθά να δείτε πιο αισιόδοξα τις καταστάσεις που αντιμετωπίζετε. Νέοι δρόμοι ανοίγονται μπροστά σας και οι υποχρεώσεις αυξάνονται αλλά θα προετοιμαστείτε σωστά και θα φροντίσετε την υγεία σας για να αντεπεξέλθετε στις προκλήσεις. Καλό είναι να μην αποκαλύπτετε τα σχέδιά σας.\nΘα είστε δημοφιλείς στις παρέες και θα δεχτείτε αρκετές προτάσεις από φίλους για να διασκεδάσετε ή για να παρακολουθήσετε εκδηλώσεις. Με τον Ερμή στον Τοξότη θα είστε κοινωνικοί, εκδηλωτικοί, γενναιόδωροι, θα κάνετε εύκολα γνωριμίες και θα ανοίξετε τον κύκλο σας αφήνοντας έξω κάποια άτομα που δεν σας βοηθάνε να εξελιχθείτε.\nΟ Ερμής περνά στον Τοξότη και η προσοχή σας θα στραφεί κυρίως σε θέματα που αφορούν την καριέρα σας. Θα έρθετε σε επαφή με συνεργάτες για να συζητήσετε τρόπους να επεκτείνετε τη δουλειά σας, θα δεχτείτε νέες προτάσεις ή θα υπογράψετε συμφωνίες. Η επιτυχία στα σχέδιά σας είναι δεδομένη αρκεί να είστε συγκροτημένοι και συνεπείς.


Το φάντασμα δύο αλληλοσυνδεόμενων ημερομηνιών | Εφημερίδα η Εποχή\nΤο φάντασμα δύο αλληλοσυνδεόμενων ημερομηνιών\nΗ 18η ΚΑΙ Η 30η ΙΟΥΝΙΟΥ\nΗ τελευταία σημαντική γνωστή πρωτοβουλία, όταν γράφονταν αυτές οι γραμμές την Παρασκευή το βράδυ, ήταν η επικοινωνία του έλληνα πρωθυπουργού Αλέξη Τσίπρα με τον πρόεδρο της Κομισιόν κ. Γιούνγκερ και η συγκρότηση -διευρυμένης μάλιστα- αντιπροσωπείας που θα πήγαινε στις Βρυξέλλες για συνέχιση των διαπραγματεύσεων, χθες Σάββατο. Ύστερα από τη στασιμότητα στις συζητήσεις των Βρυξελλών και την αποχώρηση του ΔΝΤ, ασυνήθιστα θορυβωδώς, από τις διαπραγματεύσεις, η εξέλιξη αυτή, με πρωτοβουλία μάλλον της ελληνικής πλευράς, δημιουργούσε μια κάποια ελπίδα για προσέγγιση και επίτευξη συμφωνίας. Η οποία, όμως, όταν εξέταζε κανείς τις τελευταίες εξελίξεις γινόταν εξαιρετικά αμυδρή.\nΤα πάντα μπορεί να συμβούν\nΟ λόγος είναι ότι κανένα από τα μείζονα προβλήματα, που ανέκυψαν κατά τις ως τώρα διαπραγματεύσεις, και καμία από τις μείζονες διαφωνίες είναι εύκολο να γεφυρωθούν, με βάση τα όσα έχουν γίνει γνωστά. Ούτε, όμως, από όσα πληροφορούμαστε για το περιεχόμενο των νέων ελληνικών προτάσεων που θα έφερνε στις Βρυξέλλες η αντιπροσωπεία με επικεφαλής τον αντιπρόεδρο Γιάννη Δραγασάκη, είναι πολύ πιθανό να αλλάξει αισθητά το κλίμα.\nΩστόσο, η κατάσταση δεν μπορεί να μείνει στάσιμη εσαεί. Δύο ημερομηνίες, η 18η Ιουνίου που συνεδριάζει το Γιούρογκρουπ και η 30η Ιουνίου, που η Ελλάδα θα πρέπει να καταβάλλει 1,6 δισ. ευρώ στο ΔΝΤ και, όπως είναι γνωστό σε όλους, δεν τα διαθέτει, λειτουργούν πιεστικά και για την ελληνική κυβέρνηση, αλλά και για τους δανειστές, ιδίως για το ΔΝΤ. Το φάντασμα των δύο αυτών ημερομηνιών είναι πάνω από τα κεφάλια των διαπραγματευτών και κανείς δεν μπορεί να προφασιστεί ότι δεν νιώθει τη σκιά του. Επομένως, κάτω από αυτό το βάρος τα πάντα μπορεί να συμβούν ή να δρομολογήσουν παρεμβάσεις για να μη συμβούν.\nΚαι οι δύο πλευρές προσέρχονται με τις δικές τους ανελαστικότητες. Πλέον, έχουν και μια εξόφθαλμα κοινή βάση, ότι δηλαδή και οι δύο πλευρές αντιλαμβάνονται πως τον πρώτο λόγο έχει η πολιτική, για να παρθούν αποφάσεις, που θα είναι συμβατές με την ιστορικότητα της εποχής και τις ανάγκες της Ευρώπης. Ως τώρα το έλεγε φανερά η ελληνική πλευρά, όμως και οι δανειστές, όπως φάνηκε και με τη στάση του ΔΝΤ, δεν μπορούν πια να κρύψουν ότι τα κίνητρά τους είναι πολιτικά.\nΧωρίς περιθώρια υποχωρήσεων\nΕξετάζοντας τις θέσεις των δύο πλευρών, οι πλέον ανελαστικές είναι αυτές της ελληνικής πλευράς. Προσήλθε στις διαπραγματεύσεις με τις θέσεις της και στη συνέχεια πρότεινε τη δική της άποψη για μια συνθετική πρόταση, κάνοντας προς τούτο ουσιώδεις υποχωρήσεις. Όχι μόνο δεν έχει περιθώρια να κάνει άλλες υποχωρήσεις στο δημοσιονομικό, αλλά επιπλέον προσέρχεται με προτάσεις για το χρέος, την ανάπτυξη και τα εργασιακά, ενώ δεν δέχεται, σ' αυτή τη φάση, συζήτηση για το ασφαλιστικό, πέραν του περιορισμού των πρόωρων συνταξιοδοτήσεων.\nΤο κρίσιμο είναι, μ' άλλα λόγια, ότι δεν μπορεί να αποδεχθεί μέτρα που μας παγιδεύουν στην ύφεση, μέτρα που δεν έχουν έστω και περιορισμένα το στοιχείο της αναδιανομής και ταυτόχρονα να αφήσει απ' έξω το μέγα πρόβλημα του χρέους και το εργασιακό. Πρόκειται για μίνιμουμ εξασφαλίσεις, που το μόνο που φιλοδοξούν είναι να σηματοδοτούν την αρχή της αντιστροφής του καθοδικού σπιράλ και την έναρξη, έστω περιορισμένα της ανόδου.\nΜπροστά σ' αυτές τις μίνιμουμ προτάσεις που, όπως προκύπτει από τις τοποθετήσεις εξεχουσών προσωπικοτήτων σε Ευρώπη και ΗΠΑ, συγκεντρώνουν και την ηθική πέρα από την πολιτική στήριξη έρχονται οι δανειστές με προτάσεις, που ολόκληρη η ελληνική Βουλή συμφώνησε ότι δεν μπορούν να γίνουν αποδεκτές. Είναι, πραγματικά, σπάνιο ιστορικά να μιλούν για συνέχιση του διαλόγου οι δανειστές, εμμένοντας σταθερά και προκλητικά, ως χθες Σάββατο, στην κοινή επεξεργασία τους όπως την παρουσίασε ο κ. Γιούνγκερ πριν δέκα μέρες!\nΑν κάποιος, εντούτοις, έχει περιθώριο να υποχωρήσει είναι οι δανειστές. Βρίσκεται στο τραπέζι μια πρόταση που τους εξασφαλίζει ως δανειστές μακροπρόθεσμα. Ιδιαίτερα, η πρόταση για παράταση εννέα μηνών της συμφωνίας, χωρίς καθόλου νέο δανεισμό αυτό το διάστημα (το αναλύει ο συνάδελφος Γ. Αγγέλης στη συνέντευξή του στη σελίδα 7) είναι μια πρόταση λογική και προετοιμαστική για την τελική συζήτηση για το χρέος.\nΑπό αυτή την άποψη δεν μπορεί να είναι κανείς αισιόδοξος ότι χθες ή σήμερα στις Βρυξέλλες θα γίνουν ανατροπές. Η μεν ελληνική πλευρά, όπως προκύπτει και από τις προτάσεις που κομίζει, θα επιμείνει στις απόψεις της. Οι δε δανειστές, ιδίως σε αυτή τη φάση που το ΔΝΤ ασκεί πιέσεις, όχι μόνο στην Ελλάδα, αλλά και στην ευρωζώνη και αποστασιοποιείται για να «κληθεί» εκ νέου -Σόιμπλε, Ντάισελμπλουμ και σία το εξέφρασαν ήδη- κατακτώντας έτσι πιο προωθημένες θέσεις, δεν αναμένεται να αλλάξουν ριζικά στάση.\nΌμως, υπάρχει πολύς χρόνος μέχρι τις 30 Ιουνίου, την ημερομηνία δηλαδή που θα αποδειχθεί, αν δεν το προνοήσουν έγκαιρα, ότι οι δανειστές έκαναν ένα μείζον σφάλμα. Τόσος είναι ο χρόνος, που αρκεί και για τους δανειστές, επομένως, να αλλάξουν στάση και να δεχθούν τον πυρήνα των ελληνικών προτάσεων.


ΣΚΑΙ – Survivors World\nΟ οικοδεσπότης Σάκης Τανιμανίδης\nΓια τρίτη τηλεοπτική σεζόν ο Σάκης Τανιμανίδης αναλαμβάνει την παρουσίαση του Survivor. Έχουμε συνδέσει όλοι πλέον το πρόσωπό του και τις παθιασμένες περιγραφές του με το reality επιβίωσης!\nΣυνέχεια ανάγνωσης «Ο οικοδεσπότης Σάκης Τανιμανίδης» →\nΔημοσιεύθηκε την 24 Ιανουαρίου 2019 28 Φεβρουαρίου 2019 από fridak93Posted in ΑφιερώματαΜε ετικέτα ΣΚΑΙ,Τανιμανίδης Σάκης,reality,Survivor. 2 Σχόλια\nΤο 1992 ο Άγγλος παραγωγός Charlie Parsons οραματίζεται ένα τηλεοπτικό παιχνίδι επιβίωσης. Ιδρύει μαζί με τον σύντροφό του λόρδο Waheed Alli και τον μουσικό Bob Geldof την εταιρία παραγωγής Planet 24. Προτείνουν την νέα ιδέα στο BBC, στο ITV και σε άλλα κανάλια, αλλά οι απαντήσεις που παίρνουν είναι όλες αρνητικές.\nΣυνέχεια ανάγνωσης «Survivor History» →\nΔημοσιεύθηκε την 11 Ιανουαρίου 2019 26 Φεβρουαρίου 2019 από fridak93Posted in Αφιερώματα,Κόσμος,SurvivorΜε ετικέτα παιχνίδι επιβίωσης,ΣΚΑΙ,Mega,reality. Σχολιάστε


Αντρικό σώμα: 3+1 τρόποι ενίσχυσης της αυτοεικόνας σας - All about beauty\nΑρχική - ΑΝΔΡΑΣ - Αντρικό σώμα: 3+1 τρόποι ενίσχυσης της αυτοεικόνας σας\nΤο να νιώθετε αυτοπεποίθηση για το σώμα σας είναι σημαντικό για τη συνολική σας ευημερία. Το αντρικό σώμα, όπως και το γυναικείο έχει διάφορα πρότυπα ομορφιάς. Σύμφωνα με έρευνα του Πανεπιστημίου της Καλιφόρνια έδειξε ότι μόνο το ¼ των ανδρών είναι ευχαριστημένοι με τον τρόπο που δείχνουν, ενώ το ½ δήλωσε κάπως ευχαριστημένο.\nΓιατί η βελτίωση της αυτοεικόνας για το αντρικό σώμα είναι τόσο σημαντική; Για αρχή, είτε είστε μικρόσωμοι, είτε μεγαλόσωμοι, ή έχετε σώμα αθλητή, το να είστε χαρούμενοι με το σώμα σας αντανακλά αυτοπεποίθηση σε κάθε τομέα της ζωής σας, από τη δουλειά μέχρι την κρεβατοκάμαρα. Επιπλέον, η έρευνα έδειξε ότι όσοι είναι ευχαριστημένοι με το σώμα τους είναι ευχαριστημένοι με την ερωτική τους ζωή, τους φίλους τους, την οικογένεια και την οικονομική τους κατάσταση. Επιπλέον, αν είστε ευχαριστημένοι με το σώμα σας, αυτό αντανακλάται και στη συνολική σας υγεία. Πώς όμως θα μπορέσετε να αγαπήσετε και να ενισχύσετε την εξωτερική σας εικόνα;\nΘέστε ένα ρεαλιστικό πρότυπο\nΑρχικά, όπως όλοι, σίγουρα θα θαυμάζεται κάποιο αντρικό σώμα. Ωστόσο, δεν είναι όλα τα σώματα και οι οργανισμοί ίδιοι. Είτε νιώθετε άσχημα για την απώλεια των μαλλιών σας και περιμένετε να ξαναμεγαλώσουν, είτε ελπίζετε να φουσκώσετε ή να αδυνατίσετε υπερβολικά, υπάρχουν κάποια όρια στο DNA που δε θα σας επιτρέψουν να συνεχίσετε.\nΔεν είναι ότι έχετε χαμηλές προσδοκίες. Έχει να κάνει με την αποδοχή του τι είναι ρεαλιστικό. Ο γεματούλης Chris Pratt από το Parks and Rec μπορεί να γίνει ο γυμνασμένος Chris Pratt του Guardians of the Galaxy, αλλά δε θα μπορέσει να φτάσεις τη γράμμωση του Zac Efron. Ο Jason Statham αποτελεί ένα παράδειγμα ότι ένας άντρας μπορεί να είναι φαλακρός και γοητευτικός ταυτόχρονα.\nΑποδεχτείτε το φυσικό, υγειές σας σώμα και δουλέψτε στο πώς μπορείτε να το ενισχύσετε. Εστιάστε στην αυτοπεποίθηση σας. Ακόμη και ο Leondardo Di Caprio έχει κοιλίτσα και απλά προσάρμοσε το στυλ του.\nΑποδεχτείτε ότι είστε ο χειρότερος σας κριτής\nΠάντα δείχνετε καλύτερα από όσο νομίζετε. Οι άντρες νομίζουν ότι είναι λιγότερο ελκυστικοί από όσο νομίζουν οι γυναίκες για εκείνους. Τείνουν να κρίνουν πιο σκληρά τον εαυτό τους από ότι οι άλλοι. Να περιβάλλετε τον εαυτό σας με ανθρώπους που σας ενθαρρύνουν. Ενώ οι γυναίκες είναι πιο πιθανό να αντιμετωπίζουν κριτική από τα media, οι άντρες τη νιώθουν πίσω από κλειστές πόρτες.\nΑναβαθμίστε την έμπνευση σας\nΌσο πιο συχνά παρατηρείτε ένα «τέλειο» σώμα σύμφωνα με τα κοινωνικά πρότυπα, είτε αντρικό, είτε γυναικείο, τόσο πιο πολύ θα νιώσετε άσχημα για τον εαυτό σας. Ξεκινήστε να παρακολουθείτε ανθρώπους που σας δημιουργούν έμπνευση αντί για ζήλια. Προσπαθήστε να περνάτε λιγότερο χρόνο στα social media αν πιστεύετε ότι έχουν μια αρνητική επίδραση στην αυτοεικόνα σας.\nΤο να έχετε μια θετική αυτοεικόνα για το σώμα σας δε σημαίνει απαραίτητα ότι αγαπάτε τον τρόπο που δείχνετε. Σημαίνει ότι σέβεστε τον εαυτό σας και το τι μπορεί το σώμα σας να κάνει για εσάς. Οι περισσότεροι άντρες εστιάζουν στον τρόπο που δείχνει το σώμα τους. Τι μπορεί να κάνει όμως; Είναι αυτό με το οποίο μετακινήστε όπου θέλετε, γεύεστε την αγαπημένη σας μπύρα, μυρίζετε το αγαπημένο σας άρωμα, είναι αυτό με το οποίο ζείτε. Κόμη κι αν δεν έχει κοιλιακούς ή πολλά πλούσια μαλλιά. Όταν σταματήσετε να βλέπετε το σώμα σας ως το σπίτι σας και όχι ως ένα σκέτο εργαλείο, θα βρείτε πιο εύκολα ειρήνη με τον εαυτό σας.\nΑνασφαλής άντρας: 3+1 τρόποι να το αποβάλετε από τη σχέση σας\nPosted in ΑΝΔΡΑΣTagged ανασφάλειες, ανασφάλειες άντρας, αντρικό σώμα, αυτοπεποίθηση\nTags: ανασφάλειεςανασφάλειες άντραςαντρικό σώμααυτοπεποίθηση\nΤης αρέσω; 4+1 σημάδια φλερτ από γυναίκα


Περιοδεία Νεκτάριου Φαρμάκη και στους τρεις νομούς... σε μία μέρα! - Αυτοδιοίκηση | AgrinioTimes.gr\nΑρχική » Πολιτική » Αυτοδιοίκηση » Περιοδεία Νεκτάριου Φαρμάκη και στους τρεις νομούς… σε μία μέρα!\nΠεριοδεία Νεκτάριου Φαρμάκη και στους τρεις νομούς… σε μία μέρα!\n24 Μαΐου 2019 AgrinioTimes Αυτοδιοίκηση, Πολιτική\nΜε την μεγάλη συγκέντρωση στο Αγρίνιο (Παπαστράτειο Μέγαρο), το βράδυ της Τετάρτης, η οποία απέδειξε ότι «άνεμος» αλλαγής φυσάει δυνατά στην Δυτική Ελλάδα, ολοκλήρωσε τις προεκλογικές συγκεντρώσεις και ομιλίες του ο υποψήφιος Περιφερειάρχης, Νεκτάριος Φαρμάκης.\nΕίχαν προηγηθεί αντίστοιχες συγκεντρώσεις και ομιλίες στο Αίγιο και την Αρχαία Ολυμπία, με τον κ. Φαρμάκη να στέλνει ηχηρό συμβολισμό ότι «Δυτική Ελλάδα δεν είναι μόνο τα μεγάλα αστικά κέντρα» και ότι η οικονομική και κοινωνική ανασυγκρότηση θα επιτευχθεί μόνο από τα κάτω προς τα πάνω και από την ύπαιθρο προς το κέντρο. «Ο υδροκεφαλισμός δεν αποτελεί ελάττωμα μόνο του κράτους μας, αλλά και της τοπικής εξουσίας. Και αυτό το ελάττωμα πρέπει να το σταματήσουμε» επεσήμανε, εξάλλου ο ίδιος σε αυτές τις συγκεντρώσεις.\nΕπίσης, ο κ. Φαρμάκης είχε την ευκαιρία να στείλει μήνυμα νίκης και «ανοικτή πρόσκληση στη νέα εποχή» προς όλους τους πολίτες, στη μεγάλη συγκέντρωση που πραγματοποιήθηκε στην Πάτρα και στο γήπεδο της ΕΑΠ με κεντρικό ομιλητή τον πρόεδρο της ΝΔ, κ. Κυριάκο Μητσοτάκη. Εκεί, υπογράμμισε ότι οι διαχωρισμοί ανήκουν στο παρελθόν και ο ίδιος επιθυμεί να εκφράσει και να υπηρετήσει το σύνολο των πολιτών της Δυτικής Ελλάδας, στη βάση του μόνου πραγματικού προοδευτισμού, που είναι η σύγχρονη νοοτροπία και το πραγματικό έργο με στόχο την αύξηση της παραγωγής και τη δημιουργία θέσεων εργασίας.\n«Η Δυτική Ελλάδα παραμένει φτωχή γιατί οι πολίτες της είναι φτωχοί. Εμείς ξέρουμε ότι μόνο με εύρωστους πολίτες θα αποκτήσουμε εύρωστη Περιφέρεια και γι’ αυτό, βασικό μας μέλημα είναι η αύξηση της παραγωγής και οι επενδύσεις, που θα φέρουν νέες και καλύτερες δουλειές για όλους» ανέφερε μεταξύ άλλων.\nΟ Νεκτάριος Φαρμάκης, ολοκληρώνοντας τις προεκλογικές συγκεντρώσεις και ομιλίες του, επέλεξε να περάσει το τελευταίο 48ωρο της προεκλογικής περιόδου μαζί με τους απλούς πολίτες της Δυτικής Ελλάδας και να συνεχίσει τις περιοδείες και τις επαφές του, στις πόλεις και τα χωριά.\nΚαι είναι χαρακτηριστικό ότι κατά τη διάρκεια της Πέμπτης, βρέθηκε και… στους τρεις νομούς της Δυτικής Ελλάδας (!), ανταποκρινόμενος σε προσκλήσεις φίλων και εκπροσώπων κοινωνικών φορέων, στην Πάτρα, τον Πύργο και το Αγρίνιο.\n«Κρατήστε μία λέξη: Μαζί! Την έχετε ακούσει πολλές φορές, αλλά εγώ την εννοώ. Είμαστε μαζί τώρα, πριν τις εκλογές, θα είμαστε μαζί και αύριο, μετά τις εκλογές. Η Περιφέρεια δεν ανήκει στον Περιφερειάρχη, αλλά στους πολίτες. Και να ξέρετε πως η δική μας Περιφέρεια θα το δικό σας σπίτι, κατάστημα, γραφείο και χωράφι. Μαζί θα είμαστε κάθε μέρα και όχι κάθε… τέσσερα χρόνια. Γιατί μαζί θα τα φτιάξουμε όλα καλύτερα και όλα από την αρχή» ήταν το μήνυμα που έστειλε ο κ. Φαρμάκης σε όλους, κατά τη διάρκεια των επαφών του.\nΕνεργοποιήθηκε το Συμβούλιο Στρατηγικού Σχεδιασμού του ΥπAAT\nΓιάννενα: Με κράνος και ειδική στολή ο Κυριάκος Μητσοτάκης – Η δέσμευση του πρωθυπουργού\nΜπακογιάννη για Novartis: Να κριθεί από την τακτική Δικαιοσύνη ο Παπαγγελόπουλος\nΛοβέρδος: Εισήγηση για προανακριτική για τον Παπαγγελόπουλο


Έρχεται ο «χημικός ευνουχισμός» για τους παιδεραστές στην Ουκρανία - Usay.gr\nΈρχεται ο «χημικός ευνουχισμός» για τους παιδεραστές στην Ουκρανία\nΙούλιος 13, 2019, 9:10 μμ Ιούλιος 13, 2019\nΑντιμέτωποι με τον ευνουχισμό, μέσω χημικής έγχυσης, θα είναι εφεξής οι καταδικασμένοι παιδεραστές και βιαστές στην Ουκρανία. Σύμφωνα με τους νέους νόμους που τίθενται σε εφαρμογή.\nΗ νομοθεσία θα εφαρμόζεται σε χιλιάδες άνδρες, ετησίως, ηλικίας μεταξύ 18 και 65 ετών. Που έχουν κριθεί ένοχοι βιασμού ή σεξουαλικής κακοποίησης ανηλίκων. Έτσι, οι παιδεραστές θα αντιμετωπίσουν τον «καταναγκαστικό χημικό ευνουχισμό», στο πλαίσιο του νέου συστήματος.\nΑυτό περιλαμβάνει την αναγκαστική έγχυση αντι-ανδρογόνων φαρμάκων. Που αποτελούνται από χημικές ουσίες, οι οποίες «θα μειώνουν τη σεξουαλική δραστηριότητα και τη λίμπιντο». Ανέφερε το τοπικό πρακτορείο ειδήσεων, Ukrinform.\nΟ νόμος θα ισχύει για όλους τους βιασμούς και την σεξουαλική κακοποίησης παιδιών. Που βρίσκονται λίγο πάνω ή κάτω από την ηλικία της εφηβείας.\nΣύμφωνα με τα επίσημα στοιχεία. Το 2017 καταγράφηκαν 320 βιασμοί παιδιών στην Ουκρανία, ωστόσο οι περιπτώσεις που δεν έχουν αναφερθεί, εκτιμάται πως είναι χιλιάδες.\nΣε αυτό το πλαίσιο, ο επικεφαλής της Εθνικής Αστυνομίας της Ουκρανίας, δήλωσε: «Πέντε παιδιά βιάστηκαν σε τέσσερις περιοχές της Ουκρανίας, μέσα σε μόλις 24 ώρες. Και αυτά είναι τα εγκλήματα που οι γονείς ανέφεραν στην αστυνομία, παρά τον φόβο και την ανησυχία τους να το κάνουν».\nΤελεσίγραφο Ερντογάν στους Κούρδους! «Παραδοθείτε απόψε!»\nΟργή! Εικόνες-σοκ με πειραματόζωα σε γερμανικό εργαστήριο!\nΔεν θέλει λέει να καταλάβει το Μανμπίτζ και το Κομπάνι ο Ερντογάν! Υποχώρηση ή απλά ελιγμός;\nΔείτε τον… καβαλάρη Κιμ στα χιονισμένα βουνά!\nΚάνει τον απολογισμό των 100 ημερών ο Μητσοτάκης (ΒΙΝΤΕΟ)\nΑυτός είναι ο επιχειρηματίας που «έκλεψε» την καρδιά της Κατερίνας Δαλάκα!\nΠροσοχή! Δείτε τα συμπληρώματα διατροφής που διαφημίζονται ως φάρμακα χωρίς να έχουν ελεγχθεί από τον ΕΟΦ!


Η φετινή παρουσίαση της Apple θα είναι ελλιπής\nΠρώτη φορά, εδώ και δέκα χρόνια, μια ηχηρή απουσία θα στιγματίσει την εμβληματική εκδήλωση.\nΚάθε Σεπτέμβριο, εδώ και περίπου 10 χρόνια, όλος ο τεχνολογικός και όχι μόνο, κόσμος, περίμενε την εμβληματική εκδήλωση της Apple και φυσικά την παρουσίαση του πιο κερδοφόρου προϊόντος της, του καινούργιου μοντέλου iPhone.\nΩστόσο, από την πολυαναμενόμενη εκδήλωση αυτής της εβδομάδας, θα υπάρχει μία ηχηρή απουσία.\nΌπως μεταδίδουν οι Financial Times, για πρώτη φορά σε σχεδόν μία δεκαετία, η εκδήλωση της αμερικανικής τεχνολογικής εταιρείας δεν θα έχει το πιο διάσημο και κερδοφόρο προϊόν της, αφού η κυκλοφορία του iPhone 5G θα γίνει τον Οκτώβριο, λόγω των αναταραχών που έφερε ο κορωνοϊός στην εφοδιαστική αλυσίδα.\nΑντ’ αυτού, στην εκδήλωση «Time Flies» της Apple θα παρουσιαστούν αξεσουάρ, η έκτη εκδοχή του Apple Watch, ένα νέο iPad Air και πιθανόν τα over-the-ear ακουστικά AirPods Studio καθώς και τα AirTags, που βοηθούν στον εντοπισμό χαμένων αντικειμένων. Η εκδήλωση θα είναι ψηφιακή και θα γίνει την Τρίτη.


Πού πήγαν τα χρώματα; του Γιώργου Πένταρη - Παλμός\nΠού πήγαν τα χρώματα; του Γιώργου Πένταρη\nΠαρά τη δύσκολη κατάσταση στην οποία βρίσκεται το ζήτημα του μεταναστευτικού και οπωσδήποτε τα ζητήματα με την Τουρκία, για τα οποία έχω γράψει επανειλημμένα, αποφάσισα σε αυτό το άρθρο να ασχοληθώ με κάτι πιο ελαφρύ, αλλά που έχει ιδιαίτερη σημασία στην ψυχολογία του ανθρώπου και στην οικονομία μιας κοινωνίας. Αφορμή για το άρθρο ήταν ένα παλιό έργο του Ελληνικού κινηματογράφου με τίτλο «Ραντεβού στον αέρα», αλλά και άλλα κινηματογραφικά έργα όχι μόνο του Ελληνικού, αλλά και του διεθνούς κινηματογράφου περασμένων εποχών.\nαρατήρησα, λοιπόν, ότι μέχρι το 1990 οι άνθρωποι φορούσαν ρούχα πολύχρωμα. Παρατηρώντας με μεγαλύτερη προσοχή τα περιοδικά μόδας των δεκαετιών ‘50, ‘60 μέχρι και ‘90, θα δούμε ότι η πολυχρωμία στα ρούχα, τείνει προς την ομοιομορφία και μονοχρωμία των χρωματισμών των ενδυμάτων. Τις δεκαετίες ‘60 έως και ‘90 ήταν κοινός τόπος να φορά μια γυναίκα πολύχρωμα φορέματα ακόμη και οι άνδρες φορούσαν πολύχρωμα πουκάμισα και πανταλόνια. Σήμερα αν κάποιος νέος φορά χρωματιστά ρούχα, θα τον πουν ομοφυλόφιλο ή τουλάχιστον ότι έχει τέτοιες τάσεις. Βέβαια ο χαρακτηρισμός έχει μια λογική βάση γιατί το κίνημα των ομοφυλοφίλων έχει υιοθετήσει την πολυχρωμία και έτσι έγινε κατά κάποιο τρόπο ένας διαχωρισμός των χρωμάτων στην βάση των σεξουαλικών προτιμήσεων.\nΟι ψυχολόγοι άρχισαν να κάνουν έρευνες για την επίδραση των χρωμάτων στον άνθρωπο από την εποχή του Γούντστοκ, την εποχή δηλαδή των παιδιών των λουλουδιών των χίπις, στα μέσα δηλαδή της δεκαετίας του ‘60. Από τότε οι έρευνες των ψυχολόγων, κυρίως στην Αμερική, συνδύασαν τα χρώματα με την έκφραση, της προσωπικότητας του ατόμου, των συναισθημάτων του και της επιρροής που έχουν απέναντι στον συνομιλητή τους.\nΓια παράδειγμα, διαπίστωσαν ότι το κίτρινο χρώμα διεγείρει τη διανόηση καθώς και την επικοινωνία, είναι δε συνδεδεμένο με την οργάνωση, την προσοχή στη λεπτομέρεια, την ευφυία, την πειθαρχία, την ειλικρίνεια και την αρμονία. Το κόκκινο από την άλλη πλευρά, όπως λένε πολλοί, έχει χαρακτηρισθεί ως το χρώμα του πάθους και του έρωτα, το χρώμα με τις αφροδισιακές ιδιότητες που κάνει μια γυναίκα ελκυστική και επιθυμητή στους άντρες. Οι ψυχολόγοι στο πανεπιστήμιο Ρότσεστερ στην Αμερική έκαναν έρευνες για να δουν αν όντως υπάρχει επίδραση του κόκκινου στα σεξουαλικά συναισθήματα.\nΔιαπίστωσαν λοιπόν ότι η επίδρασή του στο υποσυνείδητο των ανδρών ήταν μόνο για τον τομέα της ελκυστικότητας και του ερωτισμού και όχι για άλλα χαρακτηριστικά όπως η ευγένεια, η εξυπνάδα και η συμπαθητικότητα. Επίσης όταν το πείραμα μεταφέρθηκε στις γυναίκες για την αξιολόγηση άλλων γυναικών δεν διαπιστώθηκε κάποια ανάλογη επιρροή του κόκκινου χρώματος όπως αυτή στους άνδρες.\nΟι επιστήμονες ανέφεραν ότι πολύ πιθανόν οι αφροδισιακές ιδιότητες του κόκκινου χρώματος στους άνδρες, να μην οφείλονται μόνο σε κοινωνικούς προσαρμοστικούς παράγοντες, αλλά και σε βαθύτερες βιολογικές ρίζες. Έφεραν ως παράδειγμα μάλιστα, τα ανώτερα θηλαστικά όπως τους πιθήκους, τους χιμπαντζήδες και τους μπαμπουίνους, οι οποίοι ελκύονται ιδιαίτερα από θηλυκά του είδους τους, όταν αυτά τους δείχνουν τα κόκκινα μέρη του σώματος τους. Για παράδειγμα, τα θηλυκά όταν κοντεύουν στην ωορρηξία, κοκκινίζουν έντονα στέλνοντας έτσι ένα ξεκάθαρο σεξουαλικό μήνυμα για να προσελκύσουν αρσενικά. Όπως είπαν, η έρευνα διαπίστωσε ότι οι αντιδράσεις των ανδρών είναι παρόμοιες με αυτές των ανωτέρων θηλαστικών και αυτό ίσως απαντά τελικά στο γιατί το κόκκινο χρώμα έχει καθιερωθεί από αρχαιοτάτων χρόνων ως το χρώμα που ανεβάζει τη σεξουαλική λίμπιντο.\nΆλλη έρευνα που έγινε πρόσφατα στο πανεπιστήμιο του Chonnam της Νοτίου Κορέας με την χρήση εξελιγμένων μαγνητικών τομογράφων, αποδεικνύουν ότι η θέα συγκεκριμένων χρωμάτων διεγείρει διαφορετικές περιοχές του εγκεφάλου. Κατά την προβολή των χρωμάτων που είχαν επιλεγεί ως αγαπημένα, φάνηκε να διεγείρονται οι περιοχές του εγκεφάλου που ενεργοποιούνται κατά τη διάρκεια ενασχόλησης με ευχάριστες δραστηριότητες και συνδέονται με θετικά συναισθήματα ευχαρίστησης, επιβράβευσης και με την έκκριση ντοπαμίνης.\nΑντίθετα, κατά την προβολή των χρωμάτων που δεν είχαν επιλεγεί ως αγαπημένα, παρουσίασαν δραστηριότητα περιοχές του εγκεφάλου που συνδέονται με αρνητικά συναισθήματα, κατάθλιψη, αύξηση της πίεσης του αίματος, επιθετική συμπεριφορά και αισθήματα φόβου. Διαπιστώθηκε ακόμη ότι οι άνθρωποι που περιβάλλονται συνέχεια από ζωηρά και φωτεινά χρώματα, έχουν περισσότερη ευεξία από εκείνους που περιβάλλονται από σκούρα χρώματα. Πειράματα σε επαγγελματικούς χώρους έχουν αποδείξει ότι οι εργαζόμενοι αποδίδουν περισσότερο σε ένα φωτεινό χώρο με ευχάριστα χρώματα, παρά σε ένα σκοτεινό με μουντά χρώματα.\nΆλλες μελέτες δείχνουν ότι η πρόθεση αγοράς καταναλωτικών προϊόντων σχετίζεται σε μεγάλο βαθμό με τα χρώματα των εμπορικών σημάτων. Οι καταναλωτές προτιμούν τα αναγνωρίσιμα εμπορικά σήματα, γεγονός που καθιστά το χρώμα εξαιρετικά σημαντικό κατά τη δημιουργία της ταυτότητας μιας εταιρείας. Για παράδειγμα το λιλά, το γαλάζιο και το ασημένιο θεωρούνται κρύα, φωτεινά χρώματα που προσδίδουν φρεσκάδα, νεωτερισμό και επαγγελματισμό. Χρησιμοποιούνται συχνά από επιχειρήσεις που σχετίζονται με την υγεία και τα καλλυντικά. Σχετικές διαπιστώσεις έχουν γίνει και για τα άλλα χρώματα ή συνδυασμούς χρωμάτων.\nΑπό τα παραπάνω αβίαστα βγαίνει το συμπέρασμα ότι η πολυχρωμία δρα ευεργετικά στην ανθρώπινη ψυχολογία. Γιατί λοιπόν από την δεκαετία του ‘90 σιγά σιγά εξέλειπε η πολυχρωμία από τη ζωή μας; Η απάντηση σε αυτό το ερώτημα δίνεται αν σκεφτούμε το ζήτημα από οικονομικής πλευράς. Αν λάβουμε υπ’ όψη μας την είσοδο της Κίνας στην αγορά ενδυμάτων θα μπορέσουμε να δώσουμε μια απάντηση. Την δεκαετία λοιπόν του 1990 έχουμε ένα οικονομικό γεγονός μεγάλης εμβέλειας που είναι η μεταφορά της παραγωγής από την Ευρώπη και την Αμερική στην Κίνα.\nΤο δεύτερο γεγονός είναι ότι εκείνη την εποχή άρχισε να κυριαρχεί στον Δυτικό Κόσμο η ιδέα του νεοφιλελευθερισμού με θεοποίηση των υπερκερδών των επιχειρήσεων εις βάρος βέβαια των εργαζομένων. Επειδή όμως οι αμοιβές των εργαζομένων δεν ήταν δυνατόν να συμπιεσθούν κάτω από ένα όριο επιλέχτηκαν και άλλοι τρόποι μείωσης του κόστους παραγωγής προϊόντων. Αυτή η ιδέα βρήκε εφαρμογή στην μονοχρωμία των ενδυμάτων εξοβελίζοντας τα πολύχρωμα ρούχα. Είναι προφανές ότι ένα πολύχρωμο ρούχο είναι πιο ακριβό στην παραγωγή του από ένα μονόχρωμο. Επειδή αυτό δεν γίνεται από την μια μέρα στην άλλη, επιστρατεύτηκε η πανίσχυρη βιομηχανία της μόδας, η οποία κάθε φορά μας πασάρει διαφορετικά μεν σχέδια, αλλά αλίμονο, μονόχρωμα φορέματα…\nΤο κρίμα είναι ότι παρ’ ότι οι επιστημονικές έρευνες έχουν δείξει την θετική επίδραση του χρώματος στην ανθρώπινη ψυχολογία, άλλωστε η Φύση είναι πολύχρωμη, αυτή η ψυχολογία και το λεγόμενο well being του ανθρώπου θυσιάζονται, όπως και πολλά άλλα, στον βωμό του κέρδους. Το ζήτημα δεν είναι μόνο η καθοδήγηση του καταναλωτικού κοινού στον τομέα της μόδας, αλλά και η καθοδήγησή του και σε σπουδαιότερους τομείς της ζωής όπως η παιδεία, οι πολιτικές επιλογές, οι σεξουαλικές επιλογές και οτιδήποτε άλλο στην ζωή μας μπορεί να επηρεαστεί από τις διαφημίσεις ή δημοσιεύσεις των ΜΜΕ.\nΑς βάλουμε λοιπόν χρώμα στην ζωή μας και ας την κάνουμε όπως οι πίνακες των μεγάλων ιμπρεσιονιστών ζωγράφων Πολ Σεζάν, Πιζαρό, Ματίς, Μονέ, Ρενουάρ και πολλών άλλων.\nΥΓ. Λόγω έλλειψης χώρου δεν έβαλα φωτογραφίες, αλλά με μια μικρή έρευνα στο Internet θα βρείτε φωτογραφίες από όλες τις δεκαετίες από το ‘50 και μετά και θα διαπιστώσετε του λόγου το αληθές


«Ο Αντετοκούνμπο μπορεί να μείνει για πάντα στο Μιλγουόκι» - Basketworld.net\n«Ο Αντετοκούνμπο μπορεί να μείνει για πάντα στο Μιλγουόκι»\nBasketworld.net > News > ΔΙΕΘΝΗ > NBA > «Ο Αντετοκούνμπο μπορεί να μείνει για πάντα στο Μιλγουόκι»\nΟ Άλεξ Σαράτσης, μάνατζερ του Γιάννη Αντετοκούνμπο, υποστήριξε σε συνέντευξή του ότι ο Greek Freak μπορεί να μείνει για πάντα στους Μιλγουόκι Μπακς.\nΧαρακτηριστικά, ο Σαράτσης είπε:\n«Τον ξέρω τόσα χρόνια, που ακόμη τον βλέπω σαν το νεαρό παιδί που παλεύει για να βρει το δρόμο του. Η δουλειά μου είναι να τον βοηθήσω να εξελιχθεί, κάποιες φορές, όμως, είναι δύσκολο να πω “Ουάου, έχει γίνει ένας παγκόσμιος σούπερ σταρ”, επειδή βρίσκομαι πολύ κοντά του.\nΜετά από την τρίτη του σεζόν, μπαίνοντας στην τέταρτη, πήγαμε στην Ταϊβάν και τον ρώτησα πως αισθανόταν. Μού απάντησε πως “δεν πιστεύω ότι κάποιος είναι ικανός να με σταματήσει τώρα”. Άρχιζε να συνειδητοποιεί πράγματα κι είχε αυτή την αποφασιστικότητα στα μάτια του. Εκείνη τη στιγμή είπα ότι αυτό το παιδί θα είναι ασυναγώνιστο στο παρκέ. Μετά την τέταρτη σεζόν, πήγαμε στις Φιλιππίνες κι επισκεφθήκαμε ένα Mall, στο οποίο είχα ξαναπάει και έβλεπες χιλιάδες ανθρώπους να κρέμονται, για να τον δουν. Τότε, ήταν που είπα ότι έχουμε έναν παγκόσμιο σούπερ σταρ.\nΟ κόσμος αισθάνεται ότι τον γνωρίζει, ξέρει την ιστορία του. Μπορείς να βρεις πολλούς που μεγάλωσαν σε περιβάλλον, όπως αυτό που μεγάλωσε ο Γιάννης. Γι’ αυτό τον θαυμάζουν, θέλουν να γίνουν επιτυχημένοι σαν εκείνον. Ήταν πολύ δύσκολο στην αρχή να βρούμε χορηγούς, το Μιλγουόκι είναι μια μικρή αγορά, ο Γιάννης δεν έπαιζε πολύ, ο κόσμος δεν μπορούσε να προφέρει το όνομά του. Γίνονταν αστεία για το πως να προφέρουν το όνομά του που για μένα ήταν σχεδόν προσβλητικό. Είναι το όνομά σου αυτό, το όνομα της οικογένειάς σου και ο κόσμος κάνει πλάκα για την προφορά του.\nΘυμάμαι το πρώτο του εντός έδρας παιχνίδι, δεν ήταν ούτε το 1/3 του γηπέδου γεμάτο. Πλέον, δεν είναι τοπικός ή εθνικός ήρωας, αλλά ένας παγκόσμιος σούπερ σταρ. Ναι, πιστεύω ότι για την εκτόξευση των Μπακς ευθύνεται ο Γιάννης, αλλά δεν είναι ο μοναδικός. Ο οργανισμός ολόκληρος έχει κάνει καταπληκτική δουλειά.\nΉρθε εδώ παιδί, 18 ετών, χωρίς να μιλάει τη γλώσσα. Αν το σκεφτείτε, μεγάλωσε και συνεχίζει να μεγαλώνει σε αυτή την πόλη. Πάντα θα το εκτιμά αυτό. Πιστεύει στην αφοσίωση και στους ανθρώπους που ήταν εκεί μαζί του από την αρχή και πιστεύει σε αυτή τη συγγένεια με την πόλη, γιατί τον βοήθησε να μεγαλώσει.\nΜπορώ να τον δω ως παίκτη που θα μείνει σε μία ομάδα για όλη του την καριέρα. Προφανώς όλοι μιλούν για τη free agency και νομίζω πως όλα είναι ανοιχτά, όμως, ο Γιάννης είναι ένας άνθρωπος που θα έλεγε πολύ εύκολα το “θέλω να μείνω στο Μιλγουόκι σε όλη μου την καριέρα”. Πιστεύω επίσης πως είναι κι ο άνθρωπος που, ανάλογα πως τα πάει η ομάδα, θα πει “χρειάζομαι μια αλλαγή”. Αλλά το να μείνει, είναι για εκείνον μια εφικτή επιλογή. Δεν μπορώ να πω περισσότερα, γιατί ούτε εκείνος θέλει να μιλάει γι’ αυτό το ζήτημα μέχρι να ολοκληρωθεί η σεζόν. Δεν με αφήνει να σκεφτώ τόσο μακριά, μού λέει ότι μοναδικός του στόχος είναι το πρωτάθλημα.\nΟ Γιάννης είναι μοναδικό ταλέντο. Νομίζω πως όταν θα ολοκληρώσει την καριέρα του στο ΝΒΑ, θα υπάρχουν γενιές που θα έχουν μεγαλώσει βλέποντάς τον και θα στενοχωρηθούν, επειδή δεν θα έχουν άλλες ευκαιρίες για να τον παρακολουθήσουν».


Mayawati Ashram (Champawat, Ινδία) - Κριτικές - TripAdvisor\nChampawat: Bed and Breakfast\nChampawat: Αεροπορικά εισιτήρια\nΕστιατόρια κοντά σε Champawat\nChampawat: Όλα τα ξενοδοχεία\nChampawat: Προσφορές ξενοδοχείων\nΞενοδοχεία κοντά σε: Mayawati Ashram\nΞενοδοχεία κοντά σε: Abbott Mount\nChampawat: Όλες οι δραστηριότητες\nΔραστηριότητες κοντά σε: Mayawati Ashram\nMayawati Ashram, Champawat - Κριτικές\nΝο 1 από 15 δραστηριότητες - Champawat\n9 Km From Lohaghat, Champawat, Ινδία\nΜε το πλησιέστερο ανθρώπινη κατοίκηση τέσσερα χιλιόμετρα μακριά και εντίθεται έτσι σε ένα δάσος με μεγάλο παρθένο δάσος, σε μια περιοχή 65 στρεμμάτων, αυτό είναι ένα υποκατάστημα κέντρο του Math Ramakrishna και αποστολή Ramakrishna ιδρύθηκε από Swami Vivekananda. Αυτό ashrama ιδρύθηκε από τον ίδιο το...1899 και είναι αφιερωμένη στην μη - η διπλή λειτουργία του πνευματικού κλάδων ή Advaita Vedanta. Μόνο τα άτομα με σοβαρές πνευματικότητα θα πρέπει να πάτε εκεί. Αυτό δεν είναι ένα πικνίκ επιτόπου και είναι ένα μέρος όπου μπορεί κανείς να μελετήσει κανείς τον εαυτό του.Περισσότερα\nΠήγα εκεί με την οικογένειά μου. Είναι ένα καταπληκτικό μέρος μακριά από την πόλη και γεμάτο φυσικό θέα. Πρέπει οπωσδήποτε να επισκεφθείτε αν είστε σε champawat.\nΠολύ πολύ Butiful μέρος για να επισκεφθείτε\nMayavati Advaita Ashrama έχει μακρά ιστορία. Έχει μεγάλη σημασία η πνευματική. Επισκεφθήκαμε κατά τη διάρκεια Mayavati τον Οκτώβριο του 2016 και έμεινα εκεί για δύο ημέρες. Είναι ένα από τα μέρη που πρέπει να επισκεφθείτε για τους ανθρώπους να συντομευτεί Ramakrishna - Vivekananda ιδεολογία. Είναι...πραγματικά ένα "wapna Bhumi". Το συναίσθημα δεν μπορεί να περιγραφεί μέχρι εκεί.Περισσότερα\nΈνα γαλήνιο μέρος για όσους βρίσκονται στην Ramkrishna κύλινδρος επανοδήγησης\nΕπισκεφθήκαμε το ερημητήριο τον Οκτώβριο. Την τελευταία φορά που δεν μπορούσα να βρουν χρόνο να έρθει εδώ. Είχαμε μια νύχτα στάσης στο Lohaghat. Νωρίς το πρωί πήγαμε να Mayawati. Ο δρόμος ήταν όμορφο. Μπορείτε να διαλογιστώ λίγα λεπτά και νιώστε την παρουσία του. Είδα ένα...όμορφο εικόνα της μητέρας SavieurΠερισσότερα\nΈνα μέρος της ψυχικής ειρήνης\nΕίναι σε απόσταση 9χλμ. από το Lohaghat. Έχουμε trek μέχρι Lohaghat από το ερημητήριο. Το ερημητήριο βρίσκεται στην κορυφή ενός λόφου και περιτριγυρισμένο από τη φύση του είναι καλύτερα. Μπορείτε να περάσετε ένα ποιοτικό χρόνο εκεί.\nΈνα πολύ όμορφο και καλοδιατηρημένο ερημητήριο (. Μεγάλη ιστορία του. Υπέροχη θέα πάνω από τις κορυφές. Ανοιχτό μόνο για επισκέψεις. Θα ήταν καλό εάν είχαν μια μικρή καντίνα για σνακ και καφέ.\nΗ χαρά της ενότητας με γνώμονα την παρηγοριά.\nΤο μέρος είναι τόσο γαλήνιο μέσα στο Bounty της φύσης, που πρέπει να βρει ο ίδιος σε ενότητας και θα μου άρεσε πολύ να ανακαλύψει τον εαυτό του. Το ερημητήριο (Advaita είναι ένα μέρος που περιβάλλεται από τη φύση τους είναι τόσο ήσυχο μέρος που...πρέπει να έρθει και να καθίσετε γύρω από τη διαχρονική για χρονικό διάστημα. Θα ήθελα να επαναλάβω την επισκεφθείτε ξανά και ξανά.Περισσότερα\nΈχω πάει εκεί στις 13 ΝΟΕ. Η τοποθεσία είναι μαγευτική και έτσι είναι το περιβάλλον. Μας υποδέχτηκαν πολύ αγενώς από το κηπουρός και στη συνέχεια από την ιαπωνική μοναχός που μας ζήτησε να πάτε μακριά . Δεν βλέπω το προσωπικό του γραφείου κατά τις εργάσιμες...ώρες.κάποιοι φοιτητές προσπάθησαν T μας βοηθά, αλλά μάταια. Θα ήθελα να πω, δεν είναι memorabe επίσκεψη λαμβάνοντας υπόψη την απόσταση 1 ταξίδια για να επισκεφθείτε το μέρος. Κάντε κράτηση εκ των προτέρων εκ των προτέρων για να αποφύγετε οικογενειακά ταξίδια harrasment.Περισσότερα\nΜια εξαιρετική ήρεμο και ήσυχο asram\nΕίναι ένα ήσυχο ωραίο μέρος για να επισκεφθείτε. Και όσους θέλει πνευματική χαλάρωση πρέπει να μείνετε εδώ. Αλλά με μικρά παιδιά θα είναι ένα πρόβλημα, καθώς δεν υπήρχε ψυχαγωγία για τους.\n46,89 χλμ μακριά\nΔείτε και τα 2 κοντινά ξενοδοχείαΔείτε όλα τα κοντινά εστιατόριαΔείτε και τα 15 κοντινά αξιοθέατα\nΛάβετε γρήγορα απαντήσεις από το προσωπικό του Mayawati Ashram και από προηγούμενους επισκέπτες.


Ταξιτζής στη Χαλκίδα θετικός στον κορονοϊό έσπασε την καραντίνα και... | Ελλάδα Ειδήσεις\nΤαξιτζής στη Χαλκίδα θετικός στον κορονοϊό έσπασε την καραντίνα και δούλευε κανονικά - Πρόστιμο 5.000 ευρώ\nΟ ταξιτζής γνώριζε ότι ήταν θετικός στον κορονοϊό και έπαιρνε κανονικά κούρσες στη Χαλκίδα.\nΓΡΑΦΕΙ: THETOC TEAM published 04 Φεβ. 21 (13:37)\nΑπίστευτη ιστορία ασυνειδησίας στη Χαλκίδα με 48χρονο ταξιτζή που γνώριζε πως ήταν θετικός στον κορονοϊό να σπάει την καραντίνα και να δουλεύει κανονικά, θέτοντας σε κίνδυνο της ζωή ανυποψίαστων πελατών που έπαιρνε κούρσα.\nΕιδικότερα,σύμφωνα με ρεπορτάζ του Mega, ο επαγγελματίας οδηγός διαπιστώθηκε ότι ήταν θετικός στον κορονοϊό και έπρεπε να μπει και να παραμείνει σε καραντίνα από τις 27 Ιανουαρίου έως και τις 5 Φεβρουαρίου. Ωστόσο αστυνομικοί τοπικού τμήματος της Χαλκίδας, δέχτηκαν καταγγελία ότι ο 48χρονος είχε σπάσει την καραντίνα και εργαζόταν κανονικά.\nΣτη "φάκα" της ΕΛΑΣ\nΟι άντρες της ΕΛΑΣ τον εντόπισαν εν ώρα εργασίας, τη στιγμή μάλιστα που αποβίβαζε πελάτες σε οδό της πόλης μέρες πριν τελειώσει η καραντίνα από την οποία θα έπρεπε να βγει την Παρασκευή, 5 Φεβρουαρίου.\nΣτον ασυνείδητο οδηγό επιβλήθηκε χρηματικό πρόστιμο ύψους 5.000 ευρώ ενώ υποχρεώθηκε να επιστρέψει στην οικεία του όπου θα παραμείνει μέχρι να ολοκληρωθεί η περίοδος αυτοπεριορισμού. Άγνωστο παραμένει ακόμα αν έχει μεταδώσει τον ιό σε κάποιον από τους πελάτες που πήρε κούρσα.


Το επίσημο t-shirt του φετινού ημιμαραθωνίου - trikalaenimerosi\nΤο επίσημο t-shirt του φετινού ημιμαραθωνίου\nΤρίκαλα | 15 Μαρ 2016, 21:06\nΠΑΡΟΥΣΙΑΣΤΗΚΕ ΑΠΟ ΤΗΝ ΤΡΙΚΑΛΙΝΗ ΠΡΩΤΑΘΛΗΤΡΙΑ ΓΛΥΚΕΡΙΑ ΤΖΙΑΤΖΙΑ\nΗ οργανωτική επιτροπή του Ημιμαραθωνίου Καλαμπάκα-Τρίκαλα επέλεξε ένα από τα μεγαλύτερα ταλέντα του ορεινού τρεξίματος στη χώρα μας για να παρουσιάσει το επίσημο Τ–shirt του αγώνα. Συγκεκριμένα η Τρικαλινή αθλήτρια, Γλυκερία Τζιατζιά συνεχίζει την μεγάλη παράδοση της πόλης μας να βγάζει μεγάλους δρομείς. Η Γλυκερία ασχολείται αποκλειστικά με αγώνες ορεινού τρεξίματος και εδώ και 2 χρόνια που ανέβηκε στο πρώτο σκαλί του βάθρου των νικητών παραμένει εκεί!\n-Γλυκερία σε ευχαριστούμε για τον χρόνο σου και για την άμεση ανταπόκρισή σου στην παρουσίαση του επίσημου τεχνικού t–shirtτου αγώνα. Αρχικά θα θέλαμε να μας πεις λίγα πράγματα για σένα.\n-Από πότε ασχολείσαι με τους αγώνες ορεινούς τρεξίματος;\n-Πώς προέκυψε η αγάπη για τους αγώνες βουνού ;\n-Είσαι πολύ μικρή και έχεις πετύχει ήδη τόσα πολλά στο χώρο του ορεινού τρεξίματος.Τι στόχους έχεις για το μέλλον; Αγώνες μεγαλύτερης απόστασης; Να περιμένουμε τη συμμετοχή σου σε διεθνής αγώνες;\nΝιώθω αρκετά τυχερή που γνώρισα σε σχετικά μικρή ηλικία το ορεινό τρέξιμο και έτσι μπορώ να κάνω πολλά όνειρα για το μέλλον. Ο στόχος στον οποίο προσπαθούμε να είμαστε προσηλωμένοι είναι η δουλειά και η εξέλιξη. Μέσω της εξέλιξης θα φανεί τι αξίζω και τι όχι. Προς το παρόν ο στόχος είναι η μεταπήδη στους αγώνες μαραθώνιας απόστασης, με επόμενο αγώνα τονTaygetosChallenge, πρώτο αγώνα του πρωυαθήματος SkyrunningGreece.\n-Μίλησε μας για τους ανθρώπους που σ’έχουν βοηθήσει σ’αυτά που έχεις πετύχει;\nΝιώθω ευλογημένη να έχω δίπλα μου σε όλη την προσπάθειά μου την οικογένειά μου. Η αγάπη και η στήριξη είναι αμέριστη από όλους τους, παρότι το τρέξιμο είναι κάτι που με κρατάει μακριά τους αυτή την περίοδο. Όσον αφορά το προπονητικό κομμάτι, μετά από παρότρυνση του Νίκου Κωστόπουλου (brandambassandor της ομάδαςSalomonHellas), άρχισα να γυμνάζομαι με το Δημήτρη Θεοδωρακάκο, ο οποίος αποτελεί και το παράδειγμά μου. Δίπλα μου έχω επίσης και τους ανθρώπους του καταστήματος RunnerStore, που συνεργάζομαι και είναι τόσο ευέλικτοι και εξυπηρετικοί μαζί μου, ώστε να έχω μια δουλειά που να μου επιτρέπει να προπονούμαι ταυτόχρονα. Δε θα μπορούσα, βέβαια, να παραλείψω τους χορηγούς μου: SalomonHellas, Suunto,EthicSportκαι RunnerStore, που είναι παραπάνω από υποστηρικτές μου.\n-Τι περιλαμβάνει το πρόγραμμα σου για το 2016 ;\n-Πάμε τώρα στον αγώνα μας. Σε τι πιστεύεις οφείλετε η τεράστια επιτυχία του Ημιμαραθωνίου Καλαμπάκα-Τρίκαλα Θαν.Σταμόπουλος που είναι ο μεγαλύτερος επαρχιακός Ημιμαραθώνιος της χώρας μας ;\n-Μια ερώτηση-υπόσχεση , πότε θα σε δούμε να τρέχεις στον Ημιμαραθώνιο μας;\nΘα ήθελα σίγουρα και φέτος ακόμη να τρέξω τον αγώνα, αλλά λόγω τουTaygetosChallengeτο αμέσως επόμενο Σαββατοκύριακο καλό θα ήταν να είμαι ξεκούραστη. Οι αγώνες ορεινού τρεξίματος μπορεί να είναι το στοιχείο μου, σίγουρα όμως αυτό τον αγώνα θα τον τρέξω τα επόμενα χρόνια!\n-Θα σε έχουμε κοντά μας την ημέρα του αγώνα ;\n-Σε ευχαριστούμε πολύ!


EL - Δημοσιογράφος καταγγέλλει τον Μπόρις Τζόνσον για σεξουαλική παρενόχληση -«Με χούφτωσε κάτω από το τραπέζι»\nΔημοσιογράφος καταγγέλλει τον Μπόρις Τζόνσον για σεξουαλική παρενόχληση -«Με χούφτωσε κάτω από το τραπέζι»\nΒρετανή δημοσιογράφος καταγγέλλει τον πρωθυπουργό της Μεγάλης Βρετανίας, Μπόρις Τζόνσον, για σεξουαλική παρενόχληση.\nΣαν να μην έφτανε το πολιτικό αδιέξοδο, με το οποίο βρίσκεται αντιμέτωπος ο Μπόρις Τζόνσον μετά την απόφαση του Ανώτατου Δικαστηρίου να ανοίξει και πάλι το βρετανικό κοινοβούλιο, νέες «αμαρτίες» από το παρελθόν έρχονται να αμαυρώσουν την εικόνα του.\nΗ Σαρλότ Έντουαρντς, δημοσιογράφος σήμερα της Sunday Times, καταγγέλλει σε άρθρο της πως ο σημερινός πρωθυπουργός της έπιασε τον μηρό με τέτοια δύναμη, που εκείνη τινάχτηκε στον αέρα. Το περιστατικό συνέβη κατά τη διάρκεια δείπνου στο Λονδίνου πριν από 20 χρόνια, το 1999.\n«Ένιωσε το χέρι του Τζόνσον στον μηρό μου, κάτω από το τραπέζι» γράφει χαρακτηριστικά η Βρετανή δημοσιογράφος. «Με “χούφτωσε”. Το χέρι του βρέθηκε ψηλά στο πόδι και ακουμπούσε αρκετή σάρκα με τα δάχτυλά του που με έκανε να τιναχτώ όρθια» σημειώνει για την δυσάρεστη έκπληξη από τον Μπόρις Τζόνσον, η Έντουαρντς.\nΟ Μπόρις Τζόνσον την… έπεφτε σε όλες εκείνο το βράδυ\nΕκείνο που έχει ενδιαφέρον είναι πως η Σαρλότ Έντουαρντς περιγράφει πως εκμυστηρεύτηκε το περιστατικό με τον Μπόρις Τζόνσον σε άλλη γυναίκα που βρισκόταν στην ίδια εκδήλωση για να πάρει την απάντηση: «Ω, Θεέ μου, έκανε το ίδιο πράγμα και σε μένα».\nΤο περιστατικό έρχεται λίγο καιρό αφότου αποκαλύφθηκε η κρυφή σχέση του Μπόρις Τζόνσον, όταν ήταν Δήμαρχος του Λονδίνου με Αμερικανή επιχειρηματία, την Τζένιφερ Αρκιούρι. Μάλιστα, φαίνεται πως ο τότε Δήμαρχος Λονδίνου έκανε ό, τι περνούσε από το χέρι του για να βοηθήσει την επιχείρηση της αγαπημένης του.\nΚαι φυσικά αυτές δεν είναι οι μόνες υποθέσεις απιστίας που έχουν έρθει στο φως, προκαλώντας τρυγμούς στον γάμο του με την Μαρίνα Γουίλερ. Ο ίδιος ωστόσο έχει αναφερθεί σε όλες αυτές τις καταγγελίες, χαρακτηρίζοντάς τες «επινοήματα της φαντασίας».\nPrevΠροηγούμενο ΆρθροΕλβετία: Κατασχεθέντα Supercars σε δημοπρασία: Πόσο «έπιασαν» συνολικά\nΕπόμενο ΆρθροΝτέρμπι Δικεφάλων στο ΟΑΚΑ με τα όλα του: ΑΕΚ-ΠΑΟΚ 2-2 σε ένα ματς-θρίλερNext


Βουλή: Υπερψηφίστηκε την επιτροπή Εμπορίου η διακρατική συμφωνία για τον EastMed - News Online\nΑρχική ΠΟΛΙΤΙΚΗ Βουλή: Υπερψηφίστηκε την επιτροπή Εμπορίου η διακρατική συμφωνία για τον EastMed\nΟ γενικός εισηγητής της ΝΔ, Δημήτρης Καιρίδης, έκανε λόγο για μία πολύ σημαντική διεθνή συμφωνία, τόσο από εμπορικής και οικονομικής άποψης, όσο και γεωστρατηγικής σημασίας για την Ελλάδα. Όπως είπε ο κ. Καιρίδης, η συμφωνία ενισχύει περαιτέρω την ενεργειακή ασφάλεια της Ευρώπης, ώστε να μην εξαρτάται αποκλειστικά από τη Ρωσία, ενώ παράλληλα αναβαθμίζει τη γεωστρατηγική θέση της Ελλάδος έναντι της τουρκικής προκλητικότητας και των πολιτικών του Ερντογάν.\n«Ο αγωγός φυσικού αερίου συγκέντρωσε, τόσο τη στήριξη πολύ ισχυρών παικτών, όπως των ΗΠΑ, όσο και της ΕΕ, η οποία χρηματοδότησε με δικά της κονδύλια τη μελέτη για τη κατασκευή του, διότι θέλει την ενίσχυση της ενεργειακής της ανεξαρτησίας», σημείωσε.\nΙδιαίτερα σημαντική για τα γεωστρατηγικά συμφέροντα, τόσο της Ελλάδος, όσο και της Κύπρου, χαρακτήρισε την διακρατική συμφωνία για τον αγωγό φυσικού αερίου, ο ειδικός αγορητής του ΚΙΝΑΛ, Χρήστος Κόγκας. «Η συμφωνία είναι υψίστης γεωπολιτικής σημαίας, είναι εγγύηση σταθερότητας, ανάπτυξης και ενεργειακής ασφάλειας της ΕΕ», τόνισε ο κ. Κόγκας, επισημαίνοντας παράλληλα ότι επί κυβέρνησης ΠΑΣΟΚ και με πρωθυπουργό τον Γιώργο Παπανδρέου, ξεκίνησαν οι πρώτες συζητήσεις για την κατασκευή του αγωγού φυσικού αερίου.\nΠροηγούμενο άρθροΕπτά στα 10 ξενοδοχεία στην Πάρο σκέφτονται να παραμείνουν κλειστά\nΕπόμενο άρθροΕγκρίθηκε το κονδύλι για νέα φάση πληρωμών σε 25.508 δικαιούχους


Κομπέρ της δικής του παράστασης... (video) | skilosstodromo\nΚομπέρ της δικής του παράστασης... (video)\nΥποβλήθηκε από skilosstodromo στις Πέμ, 03/11/2016 - 19:49.\nΚομπέρ της δικής του παράστασης γίνεται στο Γυάλινο Μουσικό Θέατρο, ο Γιάννης Χαραλαμπίδης που γιορτάζει εδώ τα 25 χρόνια από την πρώτη του εμφάνιση στο θέατρο, στο σινεμά και στην τηλεόραση με μια μουσική παράσταση που αναφέρεται στο... ΠΛΗΡΩΜΑ ΤΟΥ ΧΡΟΝΟΥ.\nΑνατρεπτικός, πολυμήχανος , πολυτάλαντος. Ο Ρένος Χαραλαμπίδης ξανασυστήνεται στο κοινό με 2 μοναδικές εμφανίσεις, στο Γυάλινο – Up Stage τις Παρασκευές, 18 και 25 Νοέμβρη όπου παρουσιάζει τις πολλαπλές του περσόνες σαρκάζοντας το παρόν και νοσταλγώντας το μέλλον. Πότε αφηγείται ιστορίες, πότε ηγείται ενός εξωτικού μουσικού ταξιδιού, πότε τραγουδά, πότε σκηνοθετεί όνειρα και αναπάντεχες στιγμές. Στο ύφος μιας live ραδιοφωνικής εκπομπής, σύντομα σχόλια και αφηγήσεις εναλλάσσονται με τραγούδια από τον Σαββόπουλο μέχρι τον Αττίκ και από τον Bob Dylan - πριν το νόμπελ - έως τον Σταύρο Ξαρχάκο. Φυσικά και δεν πρόκειται να λείψουν οι ραδιοφωνικές του επιτυχίες, τα τραγούδια από τις ταινίες του, από θεατρικές παραστάσεις, αλλά και οι δικές του συνθέσεις. Μια παράσταση- απολογισμός καριέρας και ζωής και ταυτόχρονα μια διακριτική ματιά στην γενιά του '90. Μαζί του η ταλαντούχα τραγουδίστρια της τζαζ, Δώρα Τσίγκα. Συνοδεύει Το Πλήρωμα Του Χρόνου, μια ευφάνταστη ορχήστρα δεξιοτεχνών, με τη μουσική επιμέλεια του ενορχηστρωτή και κιθαρίστα Ηλία Κατελάνου. Στο μπάσο ο Δημήτρης Φροσύνης, στο πιάνο και στα keyboards ο Γιώργος Δελλής και στα ντραμς ο Θάνος Χατζηαναγνώστου.\nΈναρξη: 22.30/Εισιτήρια:12 ευρώ (με μπύρα ή κρασί)\n14 ευρώ με ποτό/50 ευρώ φιάλη κρασί ανά 2 άτομα/100 ευρώ φιάλη ποτό ανά 4 άτομα/ Προπώληση:Public, Seven X, Reload, Media Markt,Ευριπίδης βιβλιοπωλεία, www.viva.gr , τηλ.11876.\nΓυάλινο Μουσικό Θέατρο:Λ. Συγγρού 143, Ν. Σμύρνη, www.gialino.gr


Σε λειτουργία τα Πράσινα Σημεία για τα προϊόντα κλαδέματος σε κήπους της Καλαμάτας - Kalamata Journal\nΠαρασκευή, 07 Απριλίου 2017 13:39\nΣε λειτουργία τα Πράσινα Σημεία για τα προϊόντα κλαδέματος σε κήπους της Καλαμάτας\nΕΞΟΙΚΟΝΟΜΗΣΗ ΠΟΡΩΝ ΚΑΙ ΑΞΙΟΠΟΙΗΣΗ ΟΡΓΑΝΙΚΟΥ ΥΛΙΚΟΥ\nΕπίδειξη του τρόπου λειτουργίας των έξι Πράσινων Σημείων για τα κλαδέματα από ιδιωτικούς αλλά και δημοτικούς κήπους και χωράφια της Καλαμάτας, έγινε το πρωί. Ο αρμόδιος αντιδήμαρχος, Γιάννης Αδαμόπουλος και ο διευθυντής των Γεωτεχνικών Υπηρεσιών, Γιάννης Λιοντήρης, τόνισαν ότι στα Πράσινα Σημεία ο κόσμος μπορεί να εναποθέτει τα προϊόντα κλαδέματος, τα οποία την ίδια ή την επόμενη ημέρα θα θρυματίζονται σε ειδικό μηχάνημα και το οργανικό υλικό που θα προκύπτει θα αξιοποιείται ως βελτιωτικό του εδάφους. Υπογράμμισαν και οι δύο είναι ότι εξαιρετικά σημαντικό να ανταποκριθεί ο κόσμος διότι η λειτουργία των Πράσινων Σημείων σημαίνει εξοικονόμηση πόρων για το Δήμο, κυρίως όμως συνεπάγεται αξιοποίηση του σημαντικού αυτού υλικού –του προϊόντος από το θρυμματισμό των κλαδιών- το οποίο είναι άφθονο αλλά μέχρι τώρα χάνεται…\nΗ επίδειξη έγινε στο Πράσινο Σημείο που έχει δημιουργηθεί στο Ανατολικό Κέντρο, επάνω από τους δημοτικούς λαχανόκηπους. Τα υπόλοιπα Πράσινα Σημεία βρίσκονται στο Δυτικό Κέντρο, στο νέο Δημαρχείο, στο φυτώριο του Δήμου στο Νέδοντα, στο Βιοτεχνικό Πάρκο και στο Δημοτικό Πάρκο Σιδηροδρόμων.\nΌπως σημείωσε ο αντιδήμαρχος κ. Αδαμόπουλος, «κάθε Πράσινο Σημείο έχει εμβαδόν περίπου 100 τετραγωνικών μέτρων, συν 15 τετραγωνικά μέτρα στα οποία θα γίνεται από τους πολίτες η εναπόθεση των προϊόντων κλαδέματος. Κάθε μέρα ή κάθε δεύτερη μέρα ειδικό συνεργείο, μαζί με θρυμματιστή, θα μπαίνει μέσα να θρυμματίσει τα προϊόντα κλαδέματος, ώστε να υπάρχει συνεχής λειτουργία και να μην σταματάει η υποδοχή του υλικού από τους κλαδεμένους κήπους».\nΟ αντιδήμαρχος πρόσθεσε ότι με τη λειτουργία των Πράσινων Σημείων θα δοθεί στο Δήμο η δυνατότητα να απαλλάξει μέσα και προσωπικό από την απομάκρυνση, μεταφορά και διαχείριση των προϊόντων κλαδέματος και ασχοληθεί με την αντιμετώπιση άλλων αναγκών.\nΟ κ. Λιοντήρης από την πλευρά του τόνισε ότι «το κύριο ζήτημα είναι να κατανοηθεί από τους δημότες η αξία του οργανικού υλικού που προκύπτει από το θρυμματισμό και την κομποστοποίηση του κλαδεμένου υλικού. Σημείωσε χαρακτηριστικά ότι το υλικό αυτό «έχει πάρα πολύ μεγάλη αξία για τη δομή του εδάφους. Έχουμε περίπου 16 εκατομμύρια δέντρα (σ.σ. ελιές) και σύμφωνα με έναν υπολογισμό κάθε δέντρο βγάζει 1-2 κυβικά μέτρα κλαδεμένο υλικό. Με τον θρυμματισμό ο όγκος του υλικού αυτού μειώνεται έξι φορές. Θα είχαμε λοιπόν, αν θρυμματίζαμε όλο το υλικό, περίπου 150.000-200.000 δεκάτονα φορτηγά με οργανικό υλικό, για τον εμπλουτισμό της οργανικής ουσίας του εδάφους, τη γονιμότητά του, την αντοχή του στην υγρασία, τη θρέψη κ.λπ».\nΤόνισε λοιπόν ο κ. Λιοντήρης ότι είναι σημαντικό να αποκτήσουν οι ίδιοι οι δημότες που διαθέτουν σχετικά μεγάλους κήπους το δικό τους θρυμματιστή, να θρυμματίζουν οι ίδιοι τα προϊόντα κλαδέματος και να αξιοποιούν το παραγόμενο υλικό για τον εμπλουτισμό του εδάφους τους.\nΑναφερόμενος σε άλλα θέματα ο κ. Αδαμόπουλος τόνισε ότι υπάρχει ανταπόκριση από τους ιδιώτες στο κάλεσμα που έχει απευθύνει ο Δήμος προκειμένου να καθαρίσουν τα οικόπεδά τους, ενώ σημείωσε ότι έχει ξεκινήσει ο καθαρισμός και των δημοτικών οικοπέδων.\nΕπίσης είπε ότι έχει ξεκινήσει και η επιχείρηση καλλωπισμού της πόλης και των χωριών για τις ημέρες του Πάσχα και μάλιστα σημείωσε ότι ιδιαίτερα στην Καλαμάτα η διαφορά της εικόνας θα είναι εμφανής από τη Μεγάλη Δευτέρα ή τη Μεγάλη Τρίτη.\nΠερισσότερα σε αυτή την κατηγορία: « Επιστροφή στη δεκαετία του ’90 για τη βιώσιμη αστική ανάπτυξη της Καλαμάτας Η ανάγκη για αλλαγή και ο διάλογος με την παράδοση τα θέματα του Φεστιβάλ Χορού Καλαμάτας »


Πανεπιστήμιο Ιωαννίνων - On Preveza News - 24ωρη ενημέρωση από την Πρέβεζα, την Ελλάδα και τον Κόσμο\nHome Tag Πανεπιστήμιο Ιωαννίνων\nΤην Πέμπτη 5 Μαΐου, στην Ήπειρο θα συμβούν δύο σημαντικά θέματα που αφορούν το μέλλον της Παιδείας για την Πρέβεζα. Το πρώτο αφορά την παρουσία της υπουργού Παιδείας Νίκης Κεραμέως ...\nΤο Κέντρο Παγκόσμιων Πανεπιστημιακών Κατατάξεων – Center for World University Rankings (CWUR) δημοσίευσε για το έτος 2022-2023 την κατάταξη των 2.000 καλύτερων πανεπιστημίων παγκοσμίως. Η κατάταξη, δημοσιεύεται για ενδέκατη συνεχόμενη ...\nΟ Δήμος Πάργας ξεκινά άλλη μια συνεργασία με το Πανεπιστήμιο Ιωαννίνων και συγκεκριμένα με το Ερευνητικό Εργαστήριο «Λογιστικών-Φορολογικών-Ελεγκτικών & Χρηματοοικονομικών Εφαρμογών». Στόχος είναι η από κοινού δημιουργία δράσεων που θα ...\nΜια νέα σελίδα για την αγροτοκτηνογραφική ανάπτυξη του Δήμου Πάργας εγκαινιάζεται μέσα από την συνεργασία του Πανεπιστημίου Ιωαννίνων και του Δήμου. Η Γενική Συνέλευση του Τμήματος Γεωπονίας του Πανεπιστημίου Ιωαννίνων ...


Δήμος Πηνειού: Τρία νέα έργα μέσο ΕΣΠΑ - Ilia.news\nΔήμος Πηνειού: Τρία νέα έργα μέσο ΕΣΠΑ\nΟ Δήμος Πηνειού δημοπρατεί εντός του Δεκεμβρίου τρία νέα έργα ΕΣΠΑ που με την υλοποίησή τους θα συμβάλλουν στην αισθητική και λειτουργική αναβάθμιση των περιοχών της ΔΚ Βαρθολομιού στον Οικισμό Βρανά και της Δ.Κ. Τραγανού καθώς και θα ενισχύσουν την κοινωνική συνοχή, θα βελτιώσουν την προσβασιμότητα, θα εξασφαλίσουν υψηλή αισθητική στάθμη περιβάλλοντος στους κατοίκους των ανωτέρω περιοχών και θα αναβαθμίσουν την ποιότητα ζωής τους.\n1. «ΑΝΑΠΛΑΣΗ ΠΕΡΙΟΧΩΝ ΟΙΚΙΣΜΟΥ ΒΡΑΝΑ» στο ΕΣΠΑ 2014-2020 της π/υ 1.130.000,00 € συμπεριλαμβανομένου ΦΠΑ 24%\n2. «ΑΝΑΠΛΑΣΗ ΔΗΜΟΤΙΚΩΝ ΟΔΩΝ ΑΓ. ΧΑΡΑΛΑΜΠΟΥΣ, ΜΑΚΕΔΟΝΙΑΣ & ΠΑΡΟΔΟΥ ΑΡΧΑΙΑΣ ΗΛΙΔΑΣ ΤΗΣ Δ.Κ ΤΡΑΓΑΝΟΥ» π/υ 651.200,00 € συμπεριλαμβανομένου ΦΠΑ 24%\n3. «ΑΝΑΠΛΑΣΗ ΚΕΝΤΡΙΚΗΣ ΟΔΟΥ ΑΓΙΟΥ ΝΙΚΟΛΑΟΥ Δ.Κ. ΤΡΑΓΑΝΟΥ» π/υ 1.471.900 € συμπεριλαμβανομένου ΦΠΑ 24%\nΑΝΑΠΛΑΣΗ ΠΕΡΙΟΧΩΝ ΟΙΚΙΣΜΟΥ ΒΡΑΝΑ\nΤο έργο αφορά στην ανάπλαση του οικισμού Βρανά της ΔΕ Βαρθολομιού του Δ. Πηνειού καθώς και την αντικατάσταση του πεπαλαίωμένου δικτύου ύδρευσης. Οι εργασίες έχουν στόχο την λειτουργική και αισθητική αναβάθμιση του αστικού χώρου της περιοχής, την ομαλή κυκλοφορία των πεζών και την βελτίωση της ποιότητας της ζωης των κατοίκων και των παραθεριστών-τουριστών καθώς επίσης και την αναβάθμιση του δικτύου ύδρευσης.\nΑΝΑΠΛΑΣΗ ΔΗΜΟΤΙΚΩΝ ΟΔΩΝ ΑΓ. ΧΑΡΑΛΑΜΠΟΥΣ, ΜΑΚΕΔΟΝΙΑΣ & ΠΑΡΟΔΟΥ ΑΡΧΑΙΑΣ ΗΛΙΔΑΣ ΤΗΣ Δ.Κ ΤΡΑΓΑΝΟΥ\nΤο έργο αφορά την ανάπλαση δημοτικών οδών Αγ. Χαραλάμπους, Μακεδονίας και παρόδου Αρχαίας Ήλιδας της Δ.Κ. Τραγανού.\nΟι εργασίες ανάπλασης θα έχουν ως στόχο την λειτουργική και την αισθητική αναβάθμιση του οικισμού. Πιο συγκεκριμένα θα κατασκευαστεί το ανατολικό τμήμα του περιφερειακού δημοτικού, δρόμου μήκους 750m περίπου το οποίο αποτελείται από την οδό Αγίου Χαραλάμπους και τμήμα της οδού Μακεδονίας, καθώς επίσης και από την πάροδο της οδού Αρχαίας Ήλιδος μήκους 95m περίπου.\nΑΝΑΠΛΑΣΗ ΚΕΝΤΡΙΚΗΣ ΟΔΟΥ ΑΓΙΟΥ ΝΙΚΟΛΑΟΥ Δ.Κ. ΤΡΑΓΑΝΟΥ\nΤο έργο αφορά την ανάπλαση της οδού Αγ. Νικολάου του οικισμού Τραγανού του δήμου Πηνειού. Οι εργασίες ανάπλασης της οδού θα έχουν ως στόχο την αισθητική και λειτουργική αναβάθμιση του αστικού χώρου της περιοχής. Πιο συγκεκριμένα θα μελετηθούν δυο τμήματα του Αγ. Νικολάου το δυτικό τμήμα μήκους 659m και το ανατολικό τμήμα 546m περίπου.\nΜε την υλοποίηση των ανωτέρω τριών νέων έργων οι υπό μελέτη περιοχές θα μετατραπούν σε ευχάριστους κοινόχρηστους χώρους. Πέραν της αισθητικής αναβάθμισης και βελτίωσης, τα συγκεκριμένα έργα στοχεύουν στην κυκλοφοριακή εξυπηρέτηση των κατοίκων, στην κατά το δυνατόν απομάκρυνση του αυτοκινήτου και στην βελτίωση της ποιότητας ζωής.\nΠροηγούμενο άρθροA1 ΕΣΚΑΗ: Το πανόραμα της 11ης αγωνιστικής\nΕπόμενο άρθρο(2.200) μαθητές Δημοτικών Σχολείων της Αχαΐας και της Ηλείας εκπαιδεύτηκαν στο 1ο Θεματικό Πάρκο με θέμα «Εθισμός και Κίνδυνοι στο Διαδίκτυο»


Η αγάπη έχει πάντα υπακοή - Ιερός Ναός Αγίου Σώστη Νέας Σμύρνης\nΤον πρώτο καιρό που ήρθα στην Εκκλησία είχα πολλή θέρμη και αγάπη για το Χριστό! Δεν είχα όμως καθόλου διάκριση. Έτσι μιλούσα σε όλους που συναντούσα για το Χριστό με πάθος! Κάποιοι προσελκύονταν και έρχονταν στην Εκκλησία Του και κάποιοι άλλοι μιλούσαν απότομα και χυδαία για το Χριστό. Κι εγώ δεν το δεχόμουν αυτό , μέχρι που πολύ συχνά τσακωνόμουν άσχημα με τους αντιρρησίες. Είδε και αποείδε ο πνευματικός μου που μου έλεγε να μιλώ με σύνεση αλλά εγώ πάντα παρασυρόμουν από το θυμό και μια φορά στην εξομολόγηση μού είπε ‘ Αν είναι να τσακώνεσαι, μην ξαναμιλήσεις για το Χριστό…’ Αυτή η εντολή ήταν πραγματικά πολύ δυσβάσταχτη για μένα! Ήταν ό,τι χειρότερο μπορούσα να ακούσω τότε!\nΉταν η πρώτη φορά που είχα πόλεμο με τους λογισμούς, δηλαδή να μην υπακούσω, γιατί μου φαινόταν τελείως παράλογη αυτή η εντολή! Πάλεψα όμως γενναία και είπα ‘ Όχι, αφού μου το ζητάει ο πνευματικός μου, θα υπακούσω και δε θα ξαναμιλήσω για το Χριστό!’ Τότε το νέφος των λογισμών έφυγε και επικράτησε η γαλήνη στην καρδιά μου. Εκείνη τη στιγμή είχα μια έντονη εσωτερική παρόρμηση να ακούσω ‘πειραϊκή εκκλησία’ που πολύ σπάνια άκουγα μέχρι τότε! Καθώς ανοίγω το ραδιόφωνο έπεσα πάνω σε μια εξιστόρηση … ‘ Στην έρημο ασκήτευε ένας παράξενος μοναχός που αντί να είναι μαζί με τους υπόλοιπους, ήταν ανεβασμένος μόνιμα πάνω σε ένα στύλο και εκεί τελούσε τις προσευχές, τη μελέτη του και όλα τα πνευματικά του. Όταν αναφέρθηκε αυτό στους πιο προχωρημένους , εκείνοι προβληματίστηκαν για το αν αυτή η άσκηση είναι κατά Θεόν… και σκέφτηκαν κάτι για να το διαπιστώσουν. Πήγαν μαζί με τους υπόλοιπους μοναχούς και με αυστηρό ύφος του φώναζαν ‘ Τί είναι αυτά που κάνεις; Κατέβα γρήγορα κάτω! Είμαστε γεροντότεροι σου και πρέπει να κάνεις υπακοή’. Τότε εκείνος άρχισε να κατεβαίνει το στύλο… όταν έφτασε περίπου στη μέση, του είπαν οι πρεσβύτεροι ‘ ανέβα πάλι αδερφέ μας, αφού δεν έχεις θέλημα και κάνεις υπακοή τότε αυτό που κάνεις είναι ευάρεστο στο Θεό!’\nΈτσι κατάλαβα κι εγώ πως το πρόβλημα μου ήταν ότι εγωιστικά μιλούσα για το Χριστό! Όχι για το Χριστό, ούτε για τους αδερφούς μου αλλά για μένα! Κατάλαβα πόσο πολύ δίκιο είχε ο πνευματικός μου, πόσο αγαπάει το Χριστό κι εμένα… εκείνο το βράδυ ήταν η πρώτη φορά που προσευχήθηκα γονατιστός στο Χριστό να με συγχωρέσει, να μου μάθει πώς και πότε να μιλάω γι’Αυτόν και όταν θα είμαι έτοιμος να ενημερώσει τον πνευματικό μου ώστε να μου δώσει νέα εντολή! Όπως κι έγινε… λίγες μέρες μετά μου έστειλε ο πνευματικός μου μήνυμα που δε μου απαγόρευε πια να μιλάω για το Χριστό αλλά αντίθετα με παρότρυνε να το κάνω! Χάρηκα πάρα πολύ και κατάλαβα πόσο πολλή αξία έχει η υπακοή και πόσο μεγάλη φωτιστική δύναμη έχει στην ψυχή μας!\nΟ Χριστός επειδή αγαπάει τον Πατέρα Του, Τον υπάκουσε μέχρι θανάτου σταυρικού! Αντίστοιχα ο πνευματικός μας αγαπάει το Χριστό και υπακούει σε Αυτόν! Κι εμείς, αν αγαπάμε το Χριστό, αγαπάμε και τον πνευματικό μας και τον υπακούμε σε όλα, γιατί η υπακοή μας αναφέρεται στο Χριστό και στην Αγία Τριάδα ! Όσο πιο πολύ τον αγαπάμε τόσο πιο πιστά τον υπακούμε! Και όσο τον υπακούμε τόσο μας γεμίζει με την Αγάπη Του ο Χριστός και εμάς και τον πνευματικό μας για να μη μας κλονίσει τίποτα! Και πλέον δεν υπακούμε αναγκαστικά ή ωφελιμιστικά αλλά από αγάπη πνευματική. Και γνωρίζουμε τί θέλει ο πνευματικός μας και το πράττουμε, χωρίς να μπει στη δυσάρεστη θέση να μας το ζητήσει. Γιατί η αγάπη έχει πάντα υπακοή, ενώ η υπακοή δεν έχει πάντα αγάπη! (Κ.Δ.Κ)


Αγρίνιο: Μεγάλο φίδι τρύπωσε σε μηχανάκι... | NewsNowgr.com\nΙστορίες με φίδια βλέπουν διαρκώς το φως της δημοσιότητας στο Αγρίνιο χάρη στον Νίκο Πατερέκα, διασώστη άγριων ζώων.\nΟ Νίκος έσπευσε σήμερα να απελευθερώσει έναν λαφιάτη που τρύπωσε σε μηχανάκι. Διαβάστε πως περιγράφει το σκηνικό:.......... Η αλήθεια είναι ότι ζούμε μίζερες εποχές στην χώρα μας. Είναι το μόνο σίγουρο. Και από άποψη κοινωνίας και οικονομικά και όσο αναφορά θέματα εθνικής ασφάλειας της χώρας μας.\nΜέσα σε δύσκολες εποχές, υπάρχει κόσμος όλοι εμείς που τρέχουμε παρόλο τις δυσκολίες και καλουμαστε να σώσουμε άγρια ζώα παντός τύπου, συνήθως μέσα σε δύσκολες καταστάσεις.\nΘυσιάζοντας προσωπική ζωή δίνουμε ευκαιρίες όμως σε πολλά άγρια ζώα να ζήσουν ξανά καί νά έχουν μία δεύτερη ευκαιρία ξανά στην ελληνική φύση εκεί που ανήκουν. Αυτό μας ικανοποιεί και μας δίνει κίνητρο για δύναμη συνέχισης του δύσκολου έργου.\nΣημερινή λοιπόν διάσωση ενός ενήλικου Λαφιατη αρκετά μεγάλο ζώο το οποίο τρύπωσε σε μηχανάκι και χρειάστηκε να λυθεί μέρος από το μηχανάκι για να απεγκλωβιστεί με ασφάλεια.\nΟ κόσμος πλέον χαϊδεύει τους λαφιατες και εξοικειώνεται αρχικά μαζί τους πάντα με προσοχή γιατί δεν είναι κατοικίδια φίδια αλλά πάει πολύ καλά η ενημέρωση και το μέλλον φαντάζει πιο φιλικό προς τα φίδια από πλευράς ανθρώπων!\nΕυχαριστώ την Πυροσβεστική υπηρεσία Αγρινίου όπως πάντα και τον Νίκο Μπισδουνη με το μαγαζί με τα μηχανάκια που βοήθησε το παιδί οικειοθελώς ώστε να λυθεί το μηχανάκι με ασφάλεια και να απομακρύνουμε το φοβισμένο φιλαράκι μας.\nΟ υπ. βουλευτής της ΝΔ Θανάσης Σταυρόπουλος στην παρουσίαση του Προγράμματος Διακυβέρνησης από τον Πρόεδρο της ΝΔ κ. Κυριάκο Μητσοτάκη (εικόνες)


Βατερλό: «Μέχρι τη νίκη - για πάντα»!\n«Μέχρι τη νίκη - για πάντα»!\nΗ μορφή του Τσε ξεδιπλώνεται σαν σημαία του ατόφιου ανθρωπισμού που εμπνέει τους επαναστάτες όλου του κόσμου.\nΟ φλογερός κομμουνιστής, ο Ερνέστο Γκεβάρα, ο Τσε των εργατών και των φοιτητών, ο Τσε των κολίγων και των ανταρτών, θα γινει το σύμβολο γενεών και γενεών, θα περασει στο πάνθεον της αιωνιότητας।*\nΣήμερα που ο ιμπεριαλισμός ασκεί μια πρωτοφανή τρομοκρατία από άκρου εις άκρον στον πλανήτη, σήμερα που ο απεριόριστος πόλεμος του Μπους σπέρνει παντού εικόνες ολέθρου, ανάλογες με αυτές που συγκλόνισαν τον κόσμο τις ημέρες του Βιετνάμ, σήμερα είναι ίσως η πιο καίρια, ίσως η πιο αναγκαία στιγμή για την απόδοση τιμής στον αγνό επαναστάτη.\nΣτην αυγή του 21ου αιώνα, τώρα που ο ιμπεριαλισμός χωρίζει τον κόσμο σε αυτούς που είναι μαζί του και υποταγμένοι και στοχοποιεί εκείνους που είναι εναντίον του και λεύτεροι, το κάλεσμα του Τσε γίνεται επιτακτικά επίκαιρο:\nΕνα, και δύο, και τρία, και πολλά Βιετνάμ, ενάντια στον ιμπεριαλισμό!\nΟση προσπάθεια κι αν κατέβαλαν, όσο μελάνι κι αν έχυσαν, όποια προβοκάτσια κι αν έστησαν, ό,τι κι αν σκόπευαν με τη δολοφονία του, τον Τσε ποτέ δεν κατάφεραν να τον βγάλουν απ' τη μέση.\nΤο έγκλημα, αντί να σβήσει τα ίχνη αυτού του ασθματικού γιατρού από την Αργεντινή, μετατράπηκε σε βαθιά, σε ζωογόνα και ελπιδοφόρα ανάσα για τους προλετάριους, για τους λαούς όλου του κόσμου.\nΟ Τσε ζει!\nΙσως η εξήγηση της «αθανασίας» να είναι αυτή που έδωσε ο Ζαν Πολ Σαρτρ:\n«Ο Τσε Γκεβάρα είναι ένας από τους μεγάλους μύθους αυτού του αιώνα. Η ζωή του - έλεγε ο Σαρτρ - είναι η ιστορία του πληρέστερου ανθρώπου της εποχής μας».\nΜήπως ο Τσε είναι ένας μύθος χωρίς αντίκρισμα; Είναι, πράγματι, ένα σύμβολο, αλλά μήπως ένα σύμβολο ακίνδυνο, ένα σύμβολο της ουτοπίας;\nΟ Τσε υπάρχει όχι μόνο γιατί έφυγε νωρίς, αφήνοντας κληρονομιά αυτό το απίστευτο βλέμμα του, ένα βλέμμα που καθοδηγεί μακριά, προς το όνειρο, προς το φαινομενικά αδύνατο. Το μεγαλείο δεν οφείλεται μόνο στο γεγονός ότι στην Κούβα ο Τσε νίκησε ή επειδή αρνήθηκε να θεωρήσει αρκετή αυτή τη νίκη απέναντι στο χρέος του. Δεν ήταν μόνο ότι ο Τσε αρνήθηκε μια «στρωμένη» και άνετη ζωή για να αφιερώσει τον εαυτό του στην Επανάσταση.\nΟλα αυτά μαζί μπορεί να συνθέτουν τον μύθο του Τσε. Αλλά δεν είναι αρκετά να εξηγήσουν: Γιατί ο Τσε Γκεβάρα ζει;\nΟταν ο πατέρας του Ερνέστο τον συνάντησε νικητή, πια, στην Κούβα, κατάλαβε πως ο νεαρός μποέμ που αποχαιρετούσε πριν από 6 χρόνια στην Αργεντινή, ήταν ένας άλλος άνθρωπος. Ηταν ένας σκληραγωγημένος ήρωας που τον τιμούσε ένας ολόκληρος λαός. Ο πατέρας θα γράψει για το γιο λίγο αργότερα:\nΑυτός ήταν ο Τσε. Ασταμάτητος. Αλύγιστος. Παθιασμένος. Αμετανόητος.\nΑπό δύο χρόνων μέχρι το τέλος της ζωής του ο Τσε ήταν ασθματικός. Η ασθένειά του δεν τον κατέβαλε ποτέ. Εφηβος έπαιζε ράγκμπι και ποδόσφαιρο, έστω κι αν κάποιες φορές οι πνεύμονές του τον υποχρέωναν να εγκαταλείψει το γήπεδο.\nΛέγεται ότι στο διάστημα που ήταν υπουργός Βιομηχανίας στην Κούβα, οι συνεργάτες του, του ζήτησαν να περιορίσει το κάπνισμα. Αυτός τους καθησυχάζει και συμφωνεί ότι πρέπει να ελαττώσει τον αριθμό των πούρων που καπνίζει. Ετσι, την επόμενη μέρα, εμφανίζεται στο γραφείο του με ένα πούρο κοντά στο ένα μέτρο μήκος! «Οπως βλέπετε πλέον θα καπνίζω μόνο ένα πούρο την ημέρα», απαντά στους εμβρόντητους συντρόφους.\nΑυτός ήταν ο Τσε. Ο Τσε ουδέποτε αισθάνθηκε ότι ήταν «άγιος», έστω κι αν είχε ήδη θεοποιηθεί από πολλούς ανθρώπους.\nΟ Τσε είχε δίκιο για τους ανθρώπους.\nΠάρτε για παράδειγμα τον Κόρντα, τον Κουβανό φωτογράφο που το 1960 «φυλάκισε» στην αιωνιότητα την ασύλληπτη ματιά του Τσε και χάρισε στον κόσμο την πασίγνωστη φωτογραφία. Αυτή τη φωτογραφία, τη φωτογραφία με τον Τσε να γνέφει το σύνθημα «ως τη νίκη για πάντα», ο μακαρίτης πια φωτογράφος, αρνήθηκε να επιτρέψει να τη χρησιμοποιήσουν σε διαφημιστική καμπάνια γνωστού αλκοολούχου ποτού. Αρνήθηκε, έστω κι αν το οικονομικό αντάλλαγμα ήταν τεράστιο για έναν Κουβανό, γέρο, φτωχό, μα όμως τόσο ελεύθερο, άνθρωπο.\nΕνα παιδί αστών που μέχρι τα παιδικά του χρόνια μεγάλωνε μέσα σε έναν τεράστιο κήπο σε μια επαρχία στα βορειοανατολικά της Αργεντινής και μάζευε τους φίλους του στο πάντοτε ανοιχτό σπίτι που έμενε με τους γονείς του;\nΗταν ο αιώνιος έφηβος που ξεκίνησε να ανακαλύψει, παρέα με τον καλύτερό του φίλο και μια μοτοσικλέτα, τη Λατινική Αμερική;\nΗταν ο γεννημένος επαναστάτης που σε ηλικία 28 ετών έφτασε με τους άλλους 81 συντρόφους του στην Κούβα, ξεκινώντας τη μεγαλειώδη προσπάθεια για τη νίκη;\nΠοιος ήταν ο Τσε; Ο άνθρωπος της δράσης που άφησε θέσεις και αξιώματα στην Κούβα για να συνεχίσει την επανάσταση στην Αφρική και τη Λατινική Αμερική;\nΠώς ένιωθε ο Τσε κάθε φορά που ανακάλυπτε ότι ολοένα και λιγότεροι είχαν το κουράγιο του να συνεχίσουν, να παλέψουν, χωρίς συμβιβασμούς και σκοπιμότητες για έναν κόσμο λιγότερο άδικο;\nΟ Τσε, τελικά, ήταν ένας ελεύθερος άνθρωπος, ήταν ένας κομμουνιστής, που εκείνο το πρωινό του Οκτώβρη στη Βολιβία, έγινε σύμβολο ενός αγώνα, που θα διαρκέσει για όσο στον κόσμο η αδικία θα εξακολουθεί το έργο της.\nΕγινε και ήταν ο κομαντάντε ενάντια σε αυτήν την αδικία. Ο σύντροφος και οδηγός των ευαίσθητων (κάποιοι λένε των αιθεροβαμόνων - εμείς λέμε των επαναστατών) στο μήνυμα της προσφοράς και της θυσίας. Ο Τσε ήταν από κείνους που μετέτρεψαν το θάνατο στο τόσο αναγκαίο σκαλοπάτι για τη ζωή.\nΟ Ερνέστο Τσε Γκεβάρα ήταν «ο πληρέστερος άνθρωπος της εποχής μας», έλεγε ο Σαρτρ. Γιατί στο πρόσωπο του Τσε συμπίπτουν απόλυτα τα λόγια με τα έργα. Συμπίπτουν απόλυτα οι ιδέες με τις πράξεις.\nΑλλά, ο Τσε δεν αφήνει, ακόμη και τώρα, περιθώρια για «αγιοποίηση». Τελικά, όπως έλεγε ο ίδιος, ήταν απλώς ένας άνθρωπος που έκανε ό,τι πίστευε. Και πίστευε ό,τι έκανε.\nΗταν, με άλλα λόγια, όπως θα έπρεπε να είναι όλοι οι άνθρωποι.\nΚανείς δεν είναι δυνατό να προσθέσει τίποτα περισσότερο στο θρύλο του Ερνέστο Τσε Γκεβάρα.\nΚανείς πέρα από την Ιστορία.\nΤην ιστορία των απλών ανθρώπων που έχουν πυξίδα το όραμα, τους αγώνες, τη θυσία του Τσε Γκεβάρα. Την ιστορία των συντρόφων του, σε κάθε εποχή και σε κάθε γωνιά του πλανήτη, που προχωρούν μαζί του «Hasta la victoria - siempre»!\nπηγή Ριζισπαστης Γράφει:ο Νίκος ΜΠΟΓΙΟΠΟΥΛΟΣ\nΑναρτήθηκε από klaras στις 21:53


Μηνύματα αισιοδοξίας εν μέσω κρίσης | Κοινωνία & Πολιτισμός | DW | 14.11.2014\nΜηνύματα αισιοδοξίας εν μέσω κρίσης\nΣτον χώρο Galerie Am Körner Park της γερμανικής πρωτεύουσας 10 έλληνες και γερμανοί καλλιτέχνες παρουσιάζουν την έκθεση Tempus Ritualis με θέμα την κρίση στην Ελλάδα.\nΤο βράδυ της Πέμπτης (13.11.) στο γνωστό χώρο πολιτισμού Galerie Am Körner Park του Βερολίνου οργανώθηκε μία τζαζ συναυλία. Οι τρεις μουσικοί του τρίο GRIX γύρω από τον πρωτοπόρο της ελληνικής μουσικής σκηνής της τζαζ Φλώρο Φλωρίδη, που έχουν ως έδρα τη γερμανική πρωτεύουσα, δεν έπαιξαν τυχαία σε αυτό το χώρο. Εδώ και μερικές μέρες έχει ξεκινήσει η έκθεση Tempus Ritualis, στην οποία συμμετέχουν 5 έλληνες και 5 γερμανοί καλλιτέχνες.\nΣκηνή της ταινίας Dynamis των Νίνα Φίσερ και Μαροάν ελ Σανί\nΠροηγουμένως ή έκθεση είχε παρουσιαστεί στη Θεσσαλονίκη, ενώ είχε ξεκινήσει να προετοιμάζεται πριν δυόμιση χρόνια στο Βερολίνο από τις καλλιτέχνιδες Χριστίνα Δημητριάδη και Ευανθία Τσαντίλα όπως και την επιμελήτρια Κριστίνε Νίπε. Αφορμή ήταν η επιδείνωση των ελληνογερμανικών σχέσεων, η αντιμετώπιση της Ελλάδας διεθνώς ως παρία αλλά και η όξυνση της κρίσης. Η ομάδα πρωτοβουλίας για την έκθεση παρότρυνε τους καλλιτέχνες να μην επιχειρήσουν μια εικονογράφηση της κρίσης αλλά να παρουσιάσουν αντανακλάσεις της.\nΚατά την εκτίμηση της Κριστίνε Νίπε η έκθεση πέτυχε το στόχο της. Όπως είιπε, «δημιουργήθηκαν εκλεπτυσμένα έργα, έργα που δεν απεικονίζουν με κραυγαλέο τρόπο την κρίση, αλλά την πραγματεύονται με ευαισθησία».\nΚαι η ζωή προχωρά...\nΗ καλλιτέχνιδα Ευανθία Τσαντίλα ποζάρει με φόντο το έργο της\nΈνα δεύτερο στοιχείο της έκθεσης είναι ότι κατά κανόνα στα έργα διαφαίνεται αισιοδοξία, πράγμα που φαίνεται κάπως παράδοξο ενώπιον των τόσων προβλημάτων που αντιμετωπίζουν στην καθημερινότητά τους οι άνθρωποι στην Ελλάδα. Η αισιοδοξία είναι βάσιμη, λέει η φωτογράφος Χριστίνα Δημητριάδη:\n«Παρακολουθώντας το τι γίνεται, όλη αυτή τη δραματικότητα των καταστάσεων και των εκθέσεων, αισθανθήκαμε όλοι ότι επικρατούσε αδιέξοδο. Σκεφτήκαμε όμως: Μα όλοι προχωράμε, όλοι που βρισκόμαστε σε αυτή την κατάσταση – αν και καινούργια, αν και δεν έχει αναφορές στην παλιά κατάσταση που γνωρίζουμε, συνεχίζουμε».\nΣτις φωτογραφίες που η ίδια παρουσιάζει δεσπόζουν τόσο το κλασικό ημιτελές ελληνικό γιαπί όσο και ηλικιωμένοι που παίζουν ένα παιχνίδι επιδεξιότητας και παιδιά που παίζουν το «τσανταλίνα-μανταλίνα». Το έργο της Δημητριάδη είναι μάλλον το κλειδί για τον τίτλο της έκθεσης: το γιαπί ως σύμβολο του χάους που επικρατεί σε ενεστώτα χρόνο, στον Tempus, και το τελετουργικό, το Ritualis, στα παιχνίδια όπου τηρούνται διαχρονικοί κανόνες και που τα παιδιά μαθαίνουν από νωρίς βασικούς πολιτισμικούς κώδικες.\nΗ Βερολινέζα Κριστίνε Σουλτς συμμετέχει στην έκθεση με μια εγκατάσταση βίντεο. Πρόκειται για δύο βίντεο που παίζουν συγχρόνως το ένα αντικριστά του άλλου. Στο ένα βλέπουμε φωτογραφίες με σκούρα τοπία της Θεσσαλονίκης να προβάλλονται πάνω σε σκηνές από ταινίες του Θόδωρου Αγγελόπουλου και στην απέναντι πλευρά παίζει ένα βίντεο όπου βλέπουμε μια ομάδα ανθρώπων να εργάζεται πάνω σε μια κατασκευή και πάνω σε αυτές τις σκηνές προβάλλονται εικόνες της Θεσσαλονίκης. Η Κριστίνε Σουλτς είχε επισκεφτεί το Μάρτιο την πόλη για να βγάλει φωτογραφίες που θα χρησιμοποιούσε αργότερα για τη βιντεοεγκατάσταση.\n«Αυτή η ατμόσφαιρα το Μάρτιο, αυτός ο καιρός, έμοιαζε με το λυπηρό, νεφελώδες και βροχερό τοπίο στον Αγγελόπουλο. Αυτό το καταθλιπτικό στοιχείο στις ταινίες του κολλούσε σε αυτό που ήθελα να δείξω στο ένα βίντεο. Το άλλο βίντεο διακατέχεται από το θετικό στοιχείο ότι εργάζονται όλοι μαζί. Έχει κάτι το αινιγματικό. Δεν ήθελα να διατυπώσω λεπτομερώς το τι κάνουν, αλλά το ότι πολλοί παράγουν μαζί κάτι το μοναδικό», εξηγεί η Κ. Σουλτς.\nΠροσέγγιση στα στερεότυπα\nΦωτογραφία της καλλιτέχνιδας Λίας Ναλμπαντίδου που ζει στη Θεσσαλονίκη\nΗ Ευανθία Τσαντίλα που μένει στο Βερολίνο παρουσιάζει εκτός από πίνακες της και ένα δακτυλογραφημένο από την ίδια ποίημα του γερμανού φιλόσοφου Φρίντριχ Νίτσε. Πρόκειται για το ποίημα “Ο Νότος”, όπου ο Νίτσε χρησιμοποιεί στερεότυπα της εποχής του, τα οποία όμως εξακολουθούν να επικρατούν ακόμη και σήμερα γύρω από το τι σημαίνει Νότος και τι Βορράς. Στον τρόπο με τον οποίο πραγματεύεται η καλλιτέχνιδα αυτό το ποίημα εκφράζεται εμφανώς μια αποστασιοποίηση από τέτοιου είδους αντιλήψεις.\nΌπως λέει η Ευανθία Τσαντίλα: «Έχω μια παλιά γραφομηχανή του 1904 με ελληνικά στοιχεία, μια Άντεργουντ. Και έκανα κάποιες απόπειρες να δακτυλογραφήσω αυτό το κείμενο γιατί θεωρούσα ότι ήθελα να το συμπεριλάβω στο έργο μου. Κάθε απόπειρα ήταν αποτυχημένη. Πάντα έκανα κάποιο λάθος. Άφηνα το χαρτί στην άκρη και δοκίμαζα με το επόμενο. Και έτσι παρουσιάζω εννέα απόπειρες λοιπόν να δακτυλογραφήσω το Νότο που μοιάζει αδύνατον στο τέλος να δακτυλογραφηθεί ‘ο Νότος', τουλάχιστον από εμένα, σωστά. Σε ένα απόσπασμα του ποιήματος αναφέρονται τα εξής:\n‘Να βαδίζεις με βήμα αυτό δεν είναι ζωή,\nτο ένα πόδι και μετά το άλλο σε κάνει Γερμανό και βαρύ.\nΕίπα στον άνεμο να με πάρει μαζί του,\nτο πουλί με έμαθε να πετάω,\nγια το Νότο πέταξα πάνω από τη θάλασσα.\n...Τώρα έχω θάρρος, αίμα και σφρίγος\nγια μια καινούργια ζωή, για ένα καινούργιο παιχνίδι.\n....Στο Βορρά, διστάζω να το ομολογήσω,\nαγάπησα μια γυναίκα, γριά για κλάματα:\nτη λέγανε αλήθεια'».\nΜηνύματα αισιοδοξίας εν μέσω κρίσης (mp3)\nΛέξεις κλειδιά ελληνογερμανική έκθεση, Βερολίνο, Ευανθία Τσαντίλα, Galerie am Körner Park, κρίση\nΜόνιμος σύνδεσμος https://p.dw.com/p/1Dmot\nΧωρίς πορνεία και τα προφυλακτικά στα αζήτητα 04.06.2020\nΤρεις εταιρείες στη Γερμανία παράγουν προφυλακτικά. Η πανδημία αρχικά αύξησε τον τζίρο στις πωλήσεις, ωστόσο με τα προβλήματα που αντιμετωπίζει αυτή τη στιγμή και η πορνεία, εκπίπτει ένα μεγάλο μέρος της αγοράς.\nΤο Χόλυγουντ εξεγείρεται κατά του ρατσισμού 02.06.2020\nΟ θάνατος του Φλόιντ τάραξε τα νερά και στο Χόλυγουντ: Διάσημοι σταρ τοποθετούνται κατά της αστυνομικής βίας και των διακρίσεων. Ο Κλούνεϊ κάνει λόγο για «την δική μας προσωπική πανδημία», αναφερόμενος στον ρατσισμό.\nΕλλάδα - Γερμανία: κοινές ματιές στο παρελθόν 01.06.2020\nΟ ανταποκριτής της DW στη Θεσσαλονίκη ασχολείται συχνά με το θέμα της ναζιστικής κατοχής. Συνομιλεί με τη δημοσιογράφο Αλεξία Καλαϊτζή για την κατοχή και τους Εβραίους της Θεσ/νίκης φωτίζοντας πτυχές της ιστορίας.